Άκης Πετρετζίκης: Τα ασφαλιστικά μέτρα εναντίον του MEGA!\nΠόσα του χρωστάει;\nΣυγκλονίζει ο Παναγιώτης Φασούλας!\n«Πώς ο γιος μου νίκησε τον καρκίνο»...\nΣάκης Τανιμανίδης - Χριστίνα Μπόμπα: Πότε και που θα γίνει ο γάμος τους\nTo γνωστό νησί και η κουμπάρα...\nΔείτε το σώμα της Χρουσαλά λίγες μέρες μετά τη γέννα\nΠιο όμορφη από ποτέ...\nΕλένη Μενεγάκη: Η διατροφική της αλλαγή που ανακοίνωσε on air\nΟ χορός βελτιώνει τη μνήμη και την μάθηση!\n54 χρόνια Greco Strom με... εκπτώσεις έως και 54%!\nΟι διάσημοι προτιμούν το "Θύμιο Μυλωνά" (φωτό)\nSports Park: Το Laset tag στο μεγαλύτερο πάρκο των Βαλκανίων! (Φωτό)\nΒίντεο-ντοκουμέντο: Εξουδετέρωση ληστών με... καπνό! (Video)\nGrGenesis: Η "καταλληλότερη" για τη φύλαξη του χώρου σας...\nΚατάλληλα εκπαιδευμένο και έμπειρο προσωπικό αναλαμβάνει την φύλαξη οικιών, γραφείων, καταστημάτων, εργοστασίων, εκθεσιακών χώρων κ.λ.π.. Η ένδυσή μας αποτελείται από γκρι παντελόνι, γκρι πουκάμισο ή φούτερ, γραβάτα με το σήμα της εταιρίας...\nΟ Μάθιου Νίμιτς στον ANT1 για το Σκοπιανό - Φωτογραφίζει όνομα με τον όρο "Μακεδονία" 0 Σχόλια\n“Αν περιμένουμε κι άλλα 25 χρόνια το πρόβλημα θα γίνει χειρότερο” διεμήνυσε σε συνέντευξη που παραχώρησε για τον Αντέννα και το Real.gr, ο διαμεσολαβητής του ΟΗΕ Μάθιου Νίμιτς για το ζήτημα της συνταγματικής ονομασίας της ΠΓΔΜ... Ρεπορτάζ\nMasterChef: Άφωνος ο Κοντιζάς με την απάντηση του διαγωνιζόμενου! 0 Σχόλια\nΟ Παναγιώτης ήρθε από το Λονδίνο για να διαγωνιστεί στο MasterChef, ωστόσο, δεν κατάφερε να περάσει στην 50άδα. Μία από τις απαντήσεις που έδωσε στους σεφ, άφησε άφωνο τον Σωτήρη Κοντιζά. «Τι ακριβώς περιμένεις από το MasterChef;... Media\nMasterChef: Ο αδερφός πασίγνωστου ηθοποιού πέρασε στην 50άδα! 0 Σχόλια\nΣτο MasterChef διαγωνίστηκε σήμερα ο αδερφός του Γιάννη Αϊβάζη! Ο Αλκιβιάδης Αϊβάζης μπήκε στην αίθουσα και παρουσίασε στους κριτές κοκκινιστό χοιρινό με μακαρόνια. Μπορεί ο Λεωνίδας Κουτσόπουλος να μην εντυπωσιάστηκε και να είπε... Media\nΕντυπωσιακή Ελληνίδα ηθοποιός σε... Φρουτεμπορική, χωρίς μακιγιάζ! 0 Σχόλια\nΗ εντυπωσιακή Ελληνίδα ηθοποιός δεν μας έχει συνηθίσει σε τόσο απλές και απέριττες εμφανίσεις! Ωστόσο, όπως θα διαπιστώσετε, δεν θεωρείται τυχαία μία από τις πιο σέξι Ελληνίδες! Showbiz\nΝίκος Ξανθόπουλος: Το ραντεβού του με τον Άγιο Πέτρο 0 Σχόλια\nΜία περιπέτεια με την υγεία του πέρασε ο Νίκος Ξανθόπουλος, που όπως φαίνεται τον ταρακούνησε. Δεκαετίες τώρα ο «μεγάλος» ηθοποιός του ελληνικού κινηματογράφου, έχει αποφασίσει να απέχει από τα καλλιτεχνικά δρώμενα, ζώντας στ... Showbiz\nΑπίθανη ιδέα: Ανάρπαστα τα αθλητικά που σε βάζουν δωρεάν στο μετρό! 0 Σχόλια\nΕκατοντάδες άτομα συγκεντρώθηκαν από τις πρώτες πρωινές ώρες - κάποιοι ακόμη και από το Σαββατοκύριακο - έξω από κατάστημα του Βερολίνου προκειμένου να εξασφαλίσουν ένα από τα μόλις 500 ζευγάρια αθλητικά παπούτσια της Adidas, τα οποία συ... Ρεπορτάζ\nΤι δήλωσαν Παρθένης και Μουρούτσος λίγο πριν φύγουν για το Survivor 2 - ΒΙΝΤΕΟ 0 Σχόλια\nΗ μεγάλη περιπέτεια ξεκίνησε και οι 24 παίκτες του Survivor 2, πέταξαν για τον Άγιο Δομίνικο. Ποια είναι τα συναισθήματά τους, λίγο πριν ξεκινήσει το ταξίδι τους; "Μαχητές" και "Διάσημοι", μιλώντας στην κάμερα της εκπομ...\n"Παρών" στις εξελίξεις στο MEGA ο Βαγγέλης Μαρινάκης 0 Σχόλια\n“Παρών” στις εξελίξεις στο Mega δήλωσε ο Βαγγέλης Μαρινάκης στη συνάντηση που είχε με εκπροσώπους των εργαζομένων. Media\n"Έφυγε" ο Βασίλης Κεδίκογλου 0 Σχόλια\nΈφυγε από τη ζωή σε ηλικία 86 ετών, ο Βασίλης Κεδίκογλου, πατέρας του βουλευτή της ΝΔ, Σίμου Κεδίκογλου. Διετέλεσε επί σειρά ετών βουλευτής Ευβοίας, εκλεγμένος με το ΠΑΣΟΚ και διετέλεσε υπουργός σε δυο κυβερνήσεις του πρωθυπουργού Ανδρέα... Ρεπορτάζ\nΕδώ Survivor: Η νέα εκπομπή της Ντορέττας Παπαδημητρίου! 0 Σχόλια\nΠολλά είχαν ακουστεί τον τελευταίο καιρό σχετικά με το Survivor Πανόραμα και την Ντορέττα Παπαδημητρίου. Τελικά, το συγκεκριμένο …σίριαλ έλαβε τέλος, με την σχετική ενημέρωση του ΣΚΑΙ. Media\nΑλέξανδρος Μπουρδούμης: Η αποκάλυψη για τον πολυσυζητημένο χωρισμό του 0 Σχόλια\nΣτην προσωπική του ζωή αναφέρθηκε ο Αλέξανδρος Μπουρδούμης «Στην Φωλιά των ΚουΚου» το πρωί της Τρίτης. Ο ηθοποιός μίλησε για τον πολυσυζητημένο χωρισμό του με την Αλεξάνδρα Χατζηγεωργίου λίγο πριν ανέβουν τα σκαλιά της εκκλ... Showbiz\nΕλλάδα: Ανδρες νυν ή πρώην καπνιστές θερίζει ο καρκίνος του πνεύμονα 0 Σχόλια\nΟ καρκίνος του πνεύμονα αποτελεί το πιο συχνό νεόπλασμα παγκοσμίως, με σχεδόν 2 εκατομμύρια νέους ασθενείς να διαγιγνώσκονται κάθε χρόνο, αριθμός που αντιστοιχεί σε ποσοστό 15% όλων των νέων ασθενών με κακοήθεια. Στην Ελλάδα έχει υπολογι... Ρεπορτάζ\nΠανελλαδικά μπλόκα αποφάσισαν οι αγρότες από την ερχόμενη εβδομάδα 0 Σχόλια\nΚλιμάκωση των αγροτικών κινητοποιήσεων την ερχόμενη εβδομάδα, με πανελλαδικά μπλόκα σε κομβικά σημεία των εθνικών οδών, αποφάσισαν οι αγρότες, στην συνάντηση της γραμματείας της Πανελλαδικής Επιτροπής των Μπλόκων, σήμερα στη Λάρισα. Επίσ... Ρεπορτάζ\nΟι διάσημοι προτιμούν το "Θύμιο Μυλωνά" (φωτό) 0 Σχόλια\nΤα φρέσκα φρούτα και λαχανικά είναι απαραίτητα για τη "διασφάλιση" της υγείας κάθε ανθρώπου γι αυτό ολοένα και περισσότεροι τα εντάσσουν στη διατροφή τους! Showbiz\nΈκτακτο δελτίο επικίνδυνων καιρικών φαινομένων 0 Σχόλια\nΧαλάει ο καιρός από το απόγευμα σύμφωνα με την ΕΜΥ. Από το απόγευμα θα εκδηλωθούν ισχυρές βροχές και καταιγίδες αρχικά στις βόρειες περιοχές της Ηπείρου και βαθμιαία στην υπόλοιπη Ήπειρο, τη δυτική στερεά και τα νησιά του Ιονίου. Ρεπορτάζ\nNASA: Ανακαλύφθηκε νέα μορφή ζωής! 0 Σχόλια\nΗ συνέντευξη Τύπου στα κεντρικά της Διαστημικής Υπηρεσίας των ΗΠΑ συγκέντρωσε πάνω της τα βλέμματα όλης της Υφηλίου. Η NASA ανακοίνωσε ότι η ανακάλυψή της έχει να κάνει με μια νέα μορφή ζωής, που βρίσκεται στο βυθό της λίμνης Μόνο στην Καλ... Ρεπορτάζ\nΠως θα είναι το sex στο μέλλον! 0 Σχόλια\nΞεχάστε ότι ξέρατε μέχρι σήμερα στον έρωτα, γιατί την άμεση επαφή δύο σωμάτων - στο μέλλον - θα αντικαταστήσει η...«καυτή» επαφή δύο υπολογιστών! Ναι: Αυτό που τόσο καιρό αναρωτιόμαστε, αν δηλαδή οι υπολογιστές θα κάνουν και παι... Ρεπορτάζ\nΟρθούλα Παπαδάκου: Η απίστευτη καταγγελία ότι... έφαγε ξύλο! (video) 0 Σχόλια\nΑποκαλυπτική συνέντευξη παραχώρησε στα "Κορίτσια για Σπίτι" η Ορθούλα Παπαδάκου, όπου προκάλεσε σοκ με την ομολογία της ότι κάποιος την χτύπησε άσχημα! Το γιατί το περιέγραψε η ίδια στην κάμερα της εκπομπής... Showbiz\nΗ "Κόκκινη" του Γιώργου Τσαλίκη χτύπησε κόκκινο! (video) 0 Σχόλια\nΈνας πανικός δημιουργήθηκε στο Youtube με το νέο τραγούδι του Γιώργου Τσαλίκη “Κόκκινη”. Σε λιγότερο από 3 μέρες το τραγούδι του έχει ήδη φτάσει τις 70000 views!!! Showbiz


Τοπικός Πειραματικός Διαγωνισμός EUSO 2020\nYou are here: Home Τοπικός Πειραματικός Διαγωνισμός EUSO 2020\nΤοπικός Πειραματικός Διαγωνισμός EUSO 2020\nΤο Σάββατο 14/12/2019 πραγματοποιήθηκε στο εργαστήριο του Ε.Κ.Φ.Ε. Σερρών ο τοπικός διαγωνισμός για την επιλογή της ομάδας μαθητών που θα συμμετάσχει στον πανελλήνιο μαθητικό διαγωνισμό EUSO 2020, ο οποίος για τα σχολεία της Β. Ελλάδας θα διεξαχθεί στη Θεσσαλονίκη στις 25/01/2020.\nΣτον διαγωνισμό πήραν μέρος ομάδες μαθητών από τα σχολεία: 1ο ΓΕ.Λ. Σερρών, 3ο ΓΕ.Λ. Σερρών, 4ο ΓΕ.Λ. Σερρών, ΓΕ.Λ. Νέου Σκοπού και ΓΕ.Λ. Νιγρίτας.\nΚάθε τριμελής ομάδα μαθητών διαγωνίστηκε σε τρία πειραματικά ζητήματα: ένα στη Φυσική, ένα στη Χημεία και ένα στη Βιολογία.\nΣτη Φυσική βρήκαμε την ροπή αδράνειας μιας ράβδου ως προς άξονα περιστροφής.\nΣτη Χημεία προσδιορίσαμε την ποσότητα κιτρικού οξέως σε καραμέλες.\nΣτη Βιολογία ταυτοποιήσαμε δείγματα από σκόνη πατάτας και κάστανου και διερευνήσαμε την επίδραση της θερμοκρασίας στη δράση της καταλάσης.\nΓια την επόμενη φάση του διαγωνισμού προκρίθηκε η ομάδα του 1ου ΓΕ.Λ. Σερρών.\nΔείτε τα θέματα: Φυσικής Χημείας Βιολογίας


Αντιμετώπιση της κακοκαιρίας " Ελπίδα" από το Δήμο Καισαριανής • Δήμος Καισαριανής\nΠέμπτη, 19 Μαΐου | 3:17μμ\nΑντιμετώπιση της κακοκαιρίας ” Ελπίδα” από το Δήμο Καισαριανής\nΦωτογραφια: Γιάννης Γκογκόπουλος\nΟ Δήμος Καισαριανής προσπαθεί από χθες να αντεπεξέλθει σε μία συγκυρία όπου η αυτοδιοίκηση καλείται πάλι «να βγάλει το φίδι από την τρύπα» χωρίς επαρκή χρηματοδότηση, χωρίς τα κατάλληλα εργαλεία, εξοπλισμό και υποδομή και με σοβαρή υποστελέχωση τομέων και υπηρεσιών.\nΗ Δημοτική Αρχή προσπαθεί με μηδαμινά μέσα να διαχειριστεί την κατάσταση, χωρίς την παραμικρή υποστήριξη. Η Περιφέρεια μάλιστα που είναι εντελώς απούσα, μας κάλεσε να ενισχύσουμε το έργο της σήμερα το πρωί, δανείζοντας ένα από τα δύο μισθωμένα JCB για να καθαρίσουν την ανώνυμη οδό που συνδέει το Δημοτικό Στάδιο Κρητικόπουλος με την Κατεχάκη (οδός που είναι στην περιοχή ευθύνης της περιφέρειας).\nΗ Περιφέρεια μας παρέσχε ελάχιστο αλάτι!\nΠαρά τις ελλείψεις σε υλικοτεχνική υποδομή και προσωπικό, μέχρι στιγμής ο Δήμος έχει πράξει τα εξής καθήκοντα που άπτονται της αρμοδιότητάς του:\nΕξασφαλίσαμε με κόπο 200 σακιά αλάτι τα οποία διανείμαμε με φειδώ γιατί η Περιφέρεια δεν μας προμήθευσε επαρκώς για να φροντίσουμε τους δρόμους μας.\nΑπό εχθές μέχρι αυτή τη στιγμή, με δύο οχήματα 4×4 εξυπηρετήθηκαν από τον Δήμο 12 περιστατικά νεφροπαθών και καρδιοπαθών καθώς και ένα βρέφος που έπρεπε να διακομιστεί σε νοσοκομείο.\nΔιαμοιράσαμε το κοινωνικό συσσίτιο σε όσους δικαιούχους δεν κατάφεραν να το παραλάβουν χθες από τα ΚΑΠΗ.\nΚαθαρίσαμε πλήρως την κεντρική λεωφόρο, η οποία είναι από τους πρώτους κεντρικούς δρόμους σε συνοικίες της Αθήνας που έχουν παραδοθεί στην κυκλοφορία.\nΚαθαρίζεται επίσης η είσοδος από Κατεχάκη, για να δώσει πρόσβαση προς και από την Καισαριανή από την άνω είσοδο της πόλης.\nΤα JCB συνεχίζουν τον καθαρισμό σε όσους μικρότερους δρόμους της πόλης χωράνε να περάσουν. Στους μικρούς δρόμους δεν υπάρχει πάντα χώρος για το χιόνι που απομακρύνεται.\nΤα συνεργεία του Δήμου κάνουν ταυτόχρονα καταγραφή των ζημιών.\nΈνα συνεργείο του Δήμου κόβει κλαδιά από το πρωί στα σημεία που είναι προσβάσιμα με το όχημα του Δήμου.\nΣε σχέση με την βλάβη που παρουσιάστηκε στην άνω Καισαριανή χθες το βράδυ η Δημοτική αρχή ήταν σε διαρκή επικοινωνία με την Πυροσβεστική και την ΔΕΔΗΕ, προσπαθώντας να προτεραιοποιήσει την αποκατάσταση της βλάβης το συντομότερο δυνατό.\nΗ υποχρέωση του Δήμου ήταν να ανοίξει το δρόμο στην Εθνικής Αντιστάσεως για το συνεργείο της ΔΕΔΗΕ να φτάσει στο σημείο, το οποίο και έκανε με το ένα από τα δύο μισθωμένα JCB του Δήμου.\nΛανθασμένα διατυπώθηκε (ή εκ του πονηρού) ότι το ένα JCB που καθάριζε το βράδυ ήταν αποτέλεσμα ιδιωτικής πρωτοβουλίας ή εθελοντισμού. Είναι ένα από τα δύο μισθωμένα JCB του Δήμου.\nΤα πεσμένα δέντρα που προκάλεσαν τη βλάβη δεν επέτρεψαν στο συνεργείο να κάνει την επισκευή και επιχείρησαν να τροφοδοτήσουν από άλλο σημείο, με αποτέλεσμα να αποκατασταθεί το ρεύμα σε μέρος της περιοχής, όχι στο σύνολο.\nΗ Πυροσβεστική, καθ’ ύλην αρμόδια για να απομακρύνει δέντρα πεσμένα σε πυλώνες ή καλώδια της ΔΕΔΗΕ δεν εμφανίστηκε χθες το βράδυ, ως όφειλε, αλλά σήμερα το πρωί.\nΑποτέλεσμα αυτής της έλλειψης συντονισμού μεταξύ των κρατικών υπηρεσιών ήταν οι συμπολίτες μας στην άνω Καισαριανή να μείνουν χωρίς ρεύμα και κατ’ επέκταση χωρίς ζεστό νερό και θέρμανση.\nΟ Δήμος Καισαριανής λυπάται βαθιά που η τοπική αυτοδιοίκηση και οι πολίτες αφήνονται σε τέτοιες στιγμές στο έλεος των καιρικών φαινομένων.\nΗ Δημοτική αρχή με μηδαμινά μέσα και χωρίς καμία βοήθεια από πουθενά κάνει ό,τι μπορεί για να αντεπεξέλθει. Κατανοούμε την αγανάκτηση, τον θυμό, τις δυσκολίες.\nΣυμμεριζόμαστε τα συναισθήματα. Θα παλέψουμε όσο μπορούμε για να αποκαταστήσουμε την ομαλότητα στην πόλη. Έστω και με τα χέρια μας.\n*Σύμφωνα με ανακοίνωση της Περιφέρειας, τα σχολεία θα παραμείνουν κλειστά και αύριο.\n**Για τα επόμενα 24ωρα, συνιστούμε περιορισμό των μετακινήσεων στις απολύτως απαραίτητες, μεγάλη προσοχή και υπομονή.


Έχοντας δει την προηγούμενη χρονιά την Ford να κάνει το 1-2-3 στο Le Mans με το GT40, ο Enzo Ferrari γύρισε στον αρχιμηχανικό του, Mauro Forghieri με μία μόνο εντολή: Νίκη! Το αυτοκίνητο που έδωσε ο Forghieri στον Ferrari, ήταν η 330 P4, ένα από τα σπουδαιότερα αγωνιστικά sportscar όλων των εποχών για την Ιταλική εταιρία. Το αγωνιστικό με το οποίο επέστρεψε στην κορυφή του sportscar racing, νικώντας τα κραταιά GT40 με τον 7-λιτρο κινητήρα τους. Η 330 P4, βασιζόταν στην 330 P3. Αισθητικά, είναι σχεδόν πανομοιότυπες. Χαμηλές, αεροδυναμικές και με γραμμές που φέρνουν τα δάκρυα στα μάτια από την ομορφιά τους. Το αποκορύφωμα της σεζόν του 1967, ήταν στις 24 ώρες της Daytona, σε έναν αγώνα που έμεινε γνωστός ως “Η εκδίκηση του Il Commendatore”, όταν οι Ferrari τερμάτισαν στις 3 πρώτες θέσεις μέσα στην “έδρα” των Αμερικανών. Ακολούθησε το 1-2 στην Monza και ενώ η Ford νίκησε ξανά στο Le Mans “μπαίνοντας στο μάτι” του Enzo, οι P4 τερμάτισαν δεύτερη και τρίτη, κατακτώντας τον τίτλο για την Scuderia.\nΚοινωνία Ferrari, ΑΥΤΟΚΙΝΗΤΟ Παλαιότερα άρθρα: "Machiavellius" Anonymous Facebook20Twitter2Google+0LinkedIn0Pinterest0


ΧΑΡΟΥΜΕΝΑ ΠΑΙΔΙΑ ΧΑΡΟΥΜΕΝΑ ΝΙΑΤΑ: ΠΕΡΙΟΔΙΚΟ ΘΡΟΪΣΜΑ\nΤο περιοδικό ΘΡΟΪΣΜΑ κυκλοφορεί για 11η χρονιά!\nΠλούσιο σε ύλη περιλαμβάνει άρθρα για τον κινηματογράφο, το βιβλίο, το θέατρο, την ζωγραφική και την φωτογραφία αλλά και πολλές αναφορές στην δράση των 80 ενεργών εθελοντών της ΜΚΟ Χαρούμενα Παιδιά-Χαρούμενα Νιάτα.\nΣτο Θρόισμα μιλούν η Κάρμεν Ρουγγέρη και τέσσερις συγγραφείς παιδικού βιβλίου, παρουσιάζεται η δουλειά της ζωγράφου Ειρήνης Γκόνου και του φωτογράφου Διονύση Μοσχονά ενώ σκιαγραφείται η πλούσια δράση του κ.Αντώνη Καλλίτση.\nΟ αναγνώστης μέσα από τις φωτογραφίες και τα κείμενα θα διαπιστώσει τη προσπάθεια που κάνουν τα Χαρούμενα Παιδιά-Χαρούμενα Νιάτα για τα δικαιώματα του παιδιού αλλά και την εθελοντική, αλλά όχι ερασιτεχνική, δουλειά που γίνεται για τα 140 παιδιά που φιλοξενούνται δωρεάν στις κατασκηνώσεις.\nΤα Χαρούμενα Παιδιά - Χαρούμενα Νιάτα είναι μια οργάνωση εθελοντών, εγγεγραμμένη στα μητρώα Εθελοντικών Οργανώσεων του Υπουργείου Κοινωνικής Αλληλεγγύης, που ιδρύθηκε από τον αείμνηστο π. Γεώργιο Πυρουνάκη, και εδώ και 56 χρόνια φιλοξενεί δωρεάν κάθε καλοκαίρι στις εγκαταστάσεις της στον Άγιο Γεώργιο Μάνδρας, στο βουνό Πατέρας, παιδιά από οικογένειες οικονομικών μεταναστών και προσφύγων που αντιμετωπίζουν οικονομικά και οικογενειακά προβλήματα αλλά και προβλήματα ρατσισμού και περιθωριοποίησης.\nΑυτό το καλοκαίρι θα φιλοξενηθούν 140 παιδιά από 14 χώρες του κόσμου με την βοήθεια 60 εθελοντών από 10 χώρες της Ευρώπης.\nΤο πρόγραμμα υλοποιείται με την οικονομική αρωγή όσων καταθέτουν χρήματα στους λογαριασμούς του Σωματείου\n· 08067172687 στην ΕΘΝΙΚΗ ΤΡΑΠΕΖΑ\n· 168-00-2002004752 στην ALPHA BANK\n· 0026-0056-01-0200373065 στην EUROBANK\n· 5025-010577-269 στην ΤΡΑΠΕΖΑ ΠΕΙΡΑΙΩΣ ή on line στο πρόγραμμα winforlife της winbank.\nΑν θέλετε να διαβάσετε το περιοδικό ή να έρθετε σε επαφή με τα Χαρούμενα Παιδιά τηλεφωνήστε στο 210-3226019 ή στείλτε e-mail στη διεύθυνση kataskinoseis@yahoo.com ενώ αν θέλετε περισσότερες πληροφορίες επισκεφθείτε το www.kataskinosi.gr.\nΑναρτήθηκε από ΧΑΡΟΥΜΕΝΑ ΠΑΙΔΙΑ - ΧΑΡΟΥΜΕΝΑ ΝΙΑΤΑ στις 1:02 μ.μ.\nΕτικέτες 2008, ΔΕΛΤΙΑ ΤΥΠΟΥ\nΤΑ ΝΕΑ ΜΑΣ, ΑΠΡΙΛΙΟΣ 2008


Μπομπονιέρα Βάπτισης Ξύλινη Κρεμάστρα Τοίχου Φράουλα\nΒαπτιστική μπομπονιέρα ξύλινη κρεμάστρα τοίχου σε σχήμα φράουλας. Η διαστάσεις της μπομπονιέρας είναι 13Χ7,5 cm. Τα χρώματα στο τούλι και στο κορδελάκι μπορούν να προσαρμοστούν κατά την αρέσκειά σας . Στην τιμή συμπεριλαμβάνετε ο Φ.Π.Α. και πέντε κουφέτα αμυγδάλου ή smarties. Η κατασκευή της κάθε μπομπονιερας γίνετε με την προσωπική μας φροντίδα και επίβλεψη με υλικά ελεγμένα υψηλής ποιότητας και μόνο στον χώρο μας ώστε να μπορούμε να ελέγξουμε σε κάθε στάδιο κατασκευής της μπομπονιέρας ότι το αποτέλεσμα θα είναι ακριβώς αυτό που έχετε επιλέξει για τις σημαντικότερες στιγμές της ζωής σας.


«Μια κούρσα για τη Χαριγένεια» της Χαρούλας Βερίγου (Εκδόσεις Φίλντισι) - Ατέχνως\nΒρίσκεστε:Ατέχνως»Πολιτισμός»Βιβλίο»Βιβλιοπαρουσιάσεις»«Μια κούρσα για τη Χαριγένεια» της Χαρούλας Βερίγου (Εκδόσεις Φίλντισι)\n«Μια κούρσα για τη Χαριγένεια» της Χαρούλας Βερίγου (Εκδόσεις Φίλντισι)\nΑπό Ηρακλής Κακαβάνης στο Απρ 22, 2019 Βιβλιοπαρουσιάσεις\nΠαρουσιάζει ο Ιωάννης Ν. Περυσινάκης* //\nΧαριγένεια σημαίνει κατά λέξη αυτή που έγινε με χάρη, που η γενιά της έχει χάρη.\nΠεριέργως, είναι ένα όνομα που προσιδιάζει σε ηρωίδες ερωτικών μυθιστορημάτων της αρχαιότητας. Στο μυθιστόρημα υπάρχουν και άλλοι ήρωες με αρχαία ονόματα, όχι από αρχαιοπληξία, αλλά εξαιτίας της σημασίας τους: είναι όπως λέμε “όνομα επώνυμο” (nomen omen): Αριστόθεος, Μελάνθη, Χαριάννα, Σεμέλη κ.ά.\nΜια κούρσα μπορεί να σημαίνει ‘ένα αυτοκίνητο δώρο’ (381), ‘μια βόλτα, ένα ταξίδι με κούρσα’ (242, 385), ‘μία κούρσα η αντιμετώπιση κάποιου θέματος’ (240), ‘μία κούρσα η πορεία της ζωής’ (405, και μάλιστα σε συνδυασμό με το νερό του ποταμού που δεν γυρίζει πίσω, όπως στον Ηράκλειτο). Όλες οι σημασίες περιέχονται στο βιβλίο, η πρώτη λανθάνουσα. Επικρατέστερη όμως είναι η τελευταία.\nΠρόκειται αρχικά για την ζωή της Χαριγένειας με την μητέρα της, Τζιβαγιέρας, και των δύο θυγατέρων της, Ανδρομάχης και Ανεζώς.\nΌμως το μεγαλύτερο μέρος του βιβλίου καταλαμβάνεται από έναν μοντέρνο σύγχρονο μύθο: ο Παύλος και η Σεμέλη είναι ένα πλούσιο αγαπημένο και ευτυχισμένο ζευγάρι στο Ηράκλειο, αλλά δεν έχουν αποκτήσει παιδί. Η Σεμέλη τελικά παρακινεί τον Παύλο να κάμει ένα παιδί με ξένη γυναίκα, με τη συμφωνία πως μόλις γεννηθεί θα γίνει δικό τους παιδί, χωρίς ποτέ να επιδιώξει να την βρεί η φυσική της μητέρα (είναι τελικά κορίτσι, Χαριάννα), έναντι μεγάλης αμοιβής που θα επιτρέπει στη φυσική μητέρα να ζήσει άνετα τη ζωή της, αυτή και οι δύο άλλες κόρες της. Η Χαριγένεια με πολλή ανθρωπιά και φιλοσοφημένη σκέψη, αντιμετωπίζει τα θέματα ηθικής που θέτουν οι σύγχρονες αυτές μορφές της ζωής.\nΚαι, μετά από έντονο προβληματισμό, δέχεται τελικά να κυοφορήσει το παιδί του Παύλου και της Σεμέλης- με έντονη τρυφερότητα για τον Παύλο και το κυοφορούμενο μωρό, ακόμη και με ερωτικά συναισθήματα λανθάνοντα (“Χαριγένεια, μήπως να κάμεις την τιμή στον εαυτό σου και να γίνεις τελικά το στοίχημα της ελπίδας του; [του Παύλου] μονολόγησε” η ίδια, 121). Δεν μαθαίνουμε όμως ποτέ γιατί ο Παύλος επέλεξε την Χαριγένεια και όχι άλλη γυναίκα. Εδώ το μυθιστόρημα στερείται “το εικός και αναγκαίο” της πλοκής του έργου. Πάντως ο Παύλος φαίνεται να γνωρίζει την ιστορία της Χαριγένειας (165, 168).\nΟι διάλογοι των ηρώων, ή οι μονόλογοι της Χαριγένειας (αλλά και της μητέρας της), είναι γραμμένοι με ανεξάντλητη τρυφερότητα και αισθαντικότητα και σοφία. Τεχνικά μέσα που υποστηρίζουν την πλοκή και την αφήγηση είναι η κουρούνα, ο κισσός και η μηλιά, αλλά και ο καπνός, φυτά και λουλούδια, όπως και στο δημοτικό τραγούδι.\nΩσάν αρχαία χορικά σχολιάζουν τα συμβαίνοντα και τα θέτουν σε αδιαμφισβήτητη τροχιά. Τα όνειρα ή και οραματισμοί λειτουργούν όπως οι χρησμοί στην αρχαία τραγωδία. Η πλοκή όμως υπηρετείται κυρίως από τους αλαφροΐσκιωτους ήρωες, την Χαριγένεια και τη Ζωή, με το όνειρο της Χαριγένειας και το μενταγιόν και όσα σχετίζονται με αυτά.\nΑυτό, βέβαια, στερεί το έργο από ρεαλισμό, δηλ. από την “κατά το εικός ή αναγκαίο” πλοκή του- παρόλο που οι ήρωες φυσικά αποφασίζουν για τις πράξεις τους. Και είναι τραγική ειρωνεία ότι η Καλλιόπη, η μητέρα της Ζωής, βεβαιώνει την Χαριγένεια και εμάς, ότι η Ζωή, αυτό το αλαφοΐσκιωτο παιδί, είναι αδύνατο να ήξερε ότιδήποτε για το κυοφορούμενο παιδί και για τον (υποτιθέμενο) χαμό του (375): αυτή κυρίως είναι που γνωρίζει τα πάντα για το κυοφορούμενο (233–34), που και στη βάφτισή του παραβρέθηκε και αυτή φώναξε το όνομα για το μωρό, Χαριάννα (339). Όπως ήδη το είχε ονοματίσει και η ίδια η μητέρα του (268, 337). Την ύστατη ώρα η Καλλιόπη ομολογεί ανακουφισμένη: “ώστε ήξερες, τα ήξερες όλα, σουσουράδα, ε σουσουράδα!” (386).\nΈτσι η πλοκή επιβραβεύεται. Η Μελάνθη, η κούκλα της μικρής Ζωής, είναι το προσωπείο της.\nΑυτό υπογραμμίζει ότι ο κυρίαρχος κόσμος του μυθιστορήματος είναι ο κόσμος των αλαφροΐσκιωτων. Όταν η Ζωή άνοιξε το υφασμάτινο πουγκί που της είχε εγχειρίσει ο μυστηριώδης νέος με την άσπρη Mercedes και είδε το μυστηριώδες μενταγιόν της Χαριγένειας μέσα σε αυτό, έτοιμη να λιποθυμήσει, είπε: “Μα δεν μπορεί! Είναι δυνατόν; Αποκλείεται, αποκλείεται. Πώς γίνεται; Τι παιχνίδι είναι αυτό;… Απίστευτο” (394).\nΤα λόγια αυτά είναι μία εξαίρετη αυτο-αναφορά της συγγραφέως και σφραγίζουν την πλοκή του έργου σε ένα μεταφυσικό επίπεδο, στο επίπεδο του αλαφροΐσκιωτου. Οι ήρωες αυτοί ενεργούν ψυχόρμητα, με βάση τα συναισθήματά τους και την σκέψη τους, όμως όλες οι ενέργειες μεταλλάσσονται συντονισμένα σε αυτό το μεταφυσικό επίπεδο.\nΑπό την άλλη, υπάρχει ο παράλληλος σκληρός κόσμος της πραγματικότητας, η σκληρή τοπική κοινωνία, με τα κουτσομπολιά και τον φθόνο, και τα πάθη της ηρωίδας, τα οποία όμως τελικά δεν μπορούν να την βλάψουν, ωσάν να εξοστρακίζονται από την καλοσύνη και την αγάπη, και την διαίσθηση που διατρέχει όλο το έργο: “όταν όλοι κοιμούνται, τυχαίνει και μένει ξάγρυπνη η ψυχή ενός μόνου παιδιού για να είναι μάρτυρας της αλήθειας” (341–2).\nΕίναι η αγάπη και η καλοσύνη της ίδιας της ψυχής της συγγραφέως.\nΗ συγγραφέας αφηγείται την ιστορία τους, αλλά βάζει τους ήρωές της να διαλέγονται μεταξύ τους. Η πλοκή είναι περιπεπλεγμένη σε σχέση με το προηγούμενο μυθιστόρημα. Η Ζωή σχολιάζει ή συνδέει από την αρχή τα γεγονότα στο ημερολόγιό της, σε μία παράλληλη πορεία ωσάν από άλλη διάσταση. Μετά την καταχώριση ενός σχολίου της Ζωής μετά τον βιασμό και την κακοποίηση της Χαριγένειας, η συγγραφέας έρχεται στην αφήγησή της: “Είναι σίγουρη η Ζωή πως μετά από αυτή τη διήγηση, η γιαγιά της είχε πάρει την κατσαρόλα με την κοτόσουπα και την πήγε όπως ήταν στην άρρωστη” (100). Η Ζωή επικοινωνεί με τρόπο μυστικό με την Χαριγένεια, ιδιαίτερα κατά την κυοφορία και την κύηση της Χαριάννας, και έχει έτσι το προνόμιο να μοιράζεται τη γνώση του “παντογνώστη συγγραφέα”, ειδικά ως προς την πορεία της Χαριγένειας: σχεδόν ταυτίζεται μαζί της.\nΣτα τελευταία κεφάλαια η ταύτιση γίνεται με προσωπικά στοιχεία από τη ζωή της συγγραφέως και αυτή κινεί την πλοκή του μυθιστορήματος στο τέλος του.\nΗ Ζωή έβαλε τα ακουστικά του κινητού στα αυτιά της ετοιμοθάνατης μητέρας της να ακούσει ένα τραγούδι: “μελοποιημένοι στίχοι της” (: της συγγραφέως) λέγει (387). Ο Αχέροντας, η Αμμουδιά, οι Φιλιάτες, η Κέρκυρα είναι στοιχεία της επαγγελματικής και οικογενειακής ζωής της συγγραφέως με τον σύζυγό της (τον Ξένο τον Έλληνα, 390, 407, που είναι σύζυγος της Ζωής).\nΑφηγηματική τεχνική που επαναλαμβάνεται και εκφράζει τις ηθικές αντιλήψεις των ηρώων είναι η πρόληψις. Όταν η Χαριγένεια επέστρεφε χαρούμενη στο σπίτι και η μορφή της μητέρας της σφηνώθηκε με μαύρη κορνίζα στο μυαλό της, την προλαβαίνει στις τελευταίες της στιγμές (142 κ.ε.).\nΆλλοτε αναλογίζεται «μα τώρα, τώρα γιατί;» να είναι τόσο ανήσυχη (264): μοιράζεται τρυφερές στιγμές με τα κορίτσια της, και με το κυοφορούμενο, του οποίου μαθαίνουμε το όνομα για πρώτη φορά· τότε βρίσκει στην αυλή ένα κιτρινισμένο διπλό μεσαίο φύλλο εφημερίδας με το άρθρο: «Νεαρός συνελήφθη για αποπλάνηση ανηλίκων» στη Θεσσαλονίκη. Ανησυχούσε πως η Ανεζώ στο μυαλό της θα είναι πάντα ένα άβγαλτο και ανυποψίαστο για το κακό μικρό παιδί (277), και σε δύο σελίδες παρακάτω μαθαίνουμε πως έπεσε θύμα βιασμού από τον κτηνώδη Κεντήλα (279).\nΣε όλες αυτές τις περιπτώσεις λανθάνει η αντίληψη ότι η συμφορά που τελικά συμβαίνει είναι το τίμημα για, εξαγοράζει την επικείμενη ευτυχία.\nΟι «κακοί» τιμωρούνται όχι νομοτελειακά, αλλά από την αντίδραση άλλων των οποίων έχουν παραβιάσει την δίκη: «Είναι που καμιά φορά, όταν η εκδίκηση αποφασίσει να βάλει την υπογραφή της, μπορεί να το κάνει με τον πιο απίθανο, τον πιο απρόβλεπτο τρόπο» (325), γράφει για την τιμωρία του Κεντήλα, και ανάλογα για τον Βλαντή και τον Γιακουμή (224–25), για τους δύο καταχθόνιους τρομοκράτες της μικρής πόλης.\nΤο όνειρο που βλέπει τη νύχτα πριν από την επιστράτευση, με τα θέματα από τα οποία αποτελείται, συνδέει τα επεισόδια του μυθιστορήματος. Ανάλογο όνειρο βλέπει και η Καλλιόπη (386). Η φράση μιας μυστηριώδους γυναικείας μορφής, με την οποία αρχίζει: “Φως στο φως, έτσι γράφεται η αρχή αυτού του τέλους” (327, 399, 408), με έναν τρόπο επιβλητικό και επιτακτικό υπενθυμίζει “τον ίσκιο μιας γυναίκας” στην “Σαπφώ” στο ιταλικό σχεδίασμα του Σολωμού.Αυτό ενισχύεται από τη μυστηριώδη γυναίκα που εμφανίζεται στο όραμά της στο ρημαγμένο σπίτι στην Κρήτη στον Επίλογο που την παρακινεί να γράψει την αλήθεια της Χαριγένειας (410).\nΤο όνειρο περιλαμβάνει το περίφημο μενταγιόν («θα φέρεις αυτό για να περάσεις απέναντι»), με έξι φιλντισένια πέταλα σε σχήμα μαργαρίτας και τις επτά διάφανες πολύτιμες πέτρες στο κέντρο, το οποίο αλλάσσοντας χέρια (από την Χαριγένεια στην Ζωή, και πάλι στην Χαριγένεια, και πάλι στην Ζωή, που για δεύτερη φορά το δίδει πάλι στην Χαριγένεια- η οποία το προσφέρει τελικά θυσία στον Αχέροντα και περατιάτικα, 409), λειτουργεί ως σημείο αναγνώρισης σε παραλογή δημοτικού τραγουδιού και με την μαγική του δύναμη επικυρώνει την εξέλιξη και την πλοκή του έργου και σφραγίζει τη λύση του.\nΤο μενταγιόν εμφανίζεται για πρώτη φορά στην διήγηση με μιαν ηλιακτίδα που έπεσε πάνω του στο λαιμό της και με μια λάμψη που τρεμόπαιξε αντιφεγγίζοντας στο θολό τζάμι (293). Είναι μία ad hoc επινόηση της συγγραφέως, το χρειάζεται η διήγηση- μια παλιά γνωστή τεχνική.\nΕδώ μαθαίνουμε την ιστορία του, καθώς και τη διαλεκτική σχέση του με την τάση της Ανεζώς να κεντά τόσο επιδέξια μαργαρίτες, η οποία επαναλαμβάνεται συντομευμένη στην τελευταία σκηνή του μυθιστορήματος (407–8).\nΣτο όνειρο επίσης περιέχεται η σιβυλλική φράση (χρησμό την ονομάζει αλλού η συγγραφέας, 362): “Μη Καλλιόπη, εμείς μαζί θα περάσουμε τον ποταμό από τη γέφυρα, με κούρσα”, μία φράση που αναφέρεται στον θάνατο της Καλλιόπης του μυθιστορήματος (και μητέρας της συγγραφέως), και της Χαριγένειας, και ενοποιεί το μυθιστόρημα και τα βάσανα της ηρωίδας.\nΕνώνει τα δύο νήματα του μυθιστορήματος την Χαριγένεια και την περιπετειώδη ζωή της με την Χαριάννα, αλλά και με την Καλλιόπη και τη Ζωή ως ήρωες του έργου, αλλά και πρόσωπα της πραγματικής ζωής της συγγραφέως. Ο Αριστόθεος, ο ευγενής και διακριτικός σύζυγος της Καλλιόπης (374), ευρίσκεται στη θέση του πατέρα της, και η γιαγιά Αικατερίνη στη θέση της γιαγιάς Ζωής.\nΚαι αν ψάχνουμε στοιχεία ταυτότητας, στο Αύριο, νυχτώνει φθινόπωρο η γιαγιά βεβαίωνε τη Ζωή πως μόνο για όσα πράγματα αποφάσισε με την καρδιά της δε μετάνιωσε (91), στη Χαριγένεια η γιαγιά Αικατερίνη συμβουλεύει τη Ζωή «με την ψυχή σου να σκέφτεσαι» (236) και η ίδια η συγγραφέας λέγει στον Επίλογο (411): «με την ψυχή μου κοίταζα, η ψυχή δεν ξεγελιέται».\nΟ Αλέξανδρος, σύντροφος της Ζωής (363) στη Χαριγένεια, είναι ζωγράφος και λείπει και αυτός στην Ασίζη, είναι ο Αλέξανδρος του Αύριο, νυχτώνει φθινόπωρο, με τον οποίο είναι ερωτευμένη η Ζωή, που είναι στη θέση της συγγραφέως. Η λύση του μυθιστορήματος είναι η εκφώνηση του ονόματος της φοιτήτριας “Χαριάννα Μαραϊχά” (381) από την Ανδρομάχη στην κυρία Καλλιόπη, δηλ. ότι ότι το μωρό έζησε, που αποτελεί μία εξαίρετη ‘αναγνώριση’ αρχαίας τραγωδίας, καθώς και η μεγαλειώδης τελετουργική μεταφυσική σκηνή ψυχοστασίας στον Αχέροντα στο τελευταίο κεφάλαιο.\nΣτη διαβατήρια αυτή σκηνή η Χαριγένεια συνειδητοποιεί: «από τον έρωτα στον Αχέροντα μόνο ένα αχ με χωρίζει», όπως λέει ένα παραδοσιακό αρμένικο τραγούδι: «ένα τραγούδι τα λέει καλύτερα όταν όλα έχουν φτάσει στην ώρας τους» (407). «Ένα δάκρυ, ένα παράπονο καθενός και καθεμιάς από εμάς είναι που έσμιξαν στο Αχ του έρωντα», καταλήγει η ίδια η συγγραφέας στον Επίλογο.\nΗ συγγραφέας υποστηρίζει την πλοκή με πολλές αυτοαναφορές. Όταν γεννήθηκε το μωρό, η μαία ζήτησε να βαφτιστεί εσπευσμένα γιατί δεν φαινόταν να έχει ζωή (336, πβ. 344). Ο παπάς σχολίασε αθώα ότι δεν του φαίνεται για ετοιμοθάνατο, και ανάβει την ελπίδα της θετικής λύσης. Και αργότερα μαθαίνουμε, από την ίδια την Χαριγένεια μάλιστα, πως το μωρό δεν ζει πια (376, 374). Αυτό ήταν ένα ψέμα για να διευκολύνει την συμφωνία ότι η φυσική μητέρα δεν έπρεπε να συναντήσει ποτέ το παιδί που γέννησε για τον Παύλο και την Σεμέλη.\nΑλλά και απαίτηση για δραματικότερη πλοκή. Όταν η κυρία Καλλιόπη ερώτησε την Ανδρομάχη, την κόρη της Χαριγένειας, πώς περνά η μητέρα της τις ώρες της, η συγγραφέας μας λέγει ότι «άκουσε την Ανδρομάχη με έκπληξη να της διηγείται το απίστευτο πως από το Σεπτέμβριο, που γνώρισε ένα κορίτσι από τη σχολή Καλών Τεχνών στην οποία ήταν καθηγητής ο σύντροφός της, κόντευε να φυτρώσει σην αυλή η κυρία Χαριγένεια» (380). Ο Φραγκίσκος, σύντροφος της Ανδρομάχης, διαπίστωσε την καταπληκτική ομοιότητα της φοιτήτριάς του με την μητέρα της Ανδρομάχης και τους έφερε σε επαφή. Αυτό το ‘απίστευτο’ είναι η πλοκή του μυθιστορήματος, πράγμα που αποτελεί σπουδαία αυτοαναφορά.\nΕπίσης, στο τελευταίο κεφάλαιο όταν η Ζωή άνοιξε το υφασμάτινο πουγκί που της είχε εγχειρίσει ο μυστηριώδης νεαρός, πως τάχα το είχε ξεχάσει στην καρέκλα της, και είδε το μυστηριώδες μενταγιόν μέσα σε αυτό, αναφώνησε: «Μα δεν μπορεί! Είναι δυνατόν; Αποκλείεται, αποκλείεται. Πώς γίνεται; Τι παιχνίδιείναι αυτό;… Απίστευτο» (394). Αυτό το ‘δεν μπορεί’, ‘αποκλείεται’ είναι η επιβράβευση της πλοκής του μυθιστορήματος, η αναγνώριση και η λύση της τραγωδίας, και είναι άλλη μία καίρια αυτοαναφορά.\nΜετά από αυτό, η Ζωή βασισμένη στο όνειρο είπε: «Νομίζω πως τώρα ξέρω, πού θα συναντηθούμε» (395). Πράγματι στο Φανάρι στην Αμμουδιά μία γυναικεία φιγούρα στηριζόταν με κόπο στο λουστραρισμένο μαύρο της μαστούνι, και λίγα μέτρα πιό πάνω στη γέφυρα η άσπρη Mercedes.||«Πέρασαν σαράντα χρόνια, Ζωή μου… Αγκαλιάστηκαν» (400).\nΕδώ μαθαίνει η Ζωή από τη Χαριγένεια ότι η Χαριάννα Μαραϊχά μετά τη Σχολή ΚαλώνΤεχνών έγινε ζωγράφος, ζούσε τα τελευταία δέκα χρόνια ακτιβίστρια στην Αφρική προσφέροντας τα έργα της για να σταματήσουν οι παραβιάσεις των ανθρωπίνων δικαιωμάτων, και ήταν εισηγήτρια ενός Συνεδρίου στα Ιωάννινα με θέμα: «Ο καθένας μας έχει τη δύναμη να αλλάξει τον εαυτό του και τα πράγματα. Όλοι μαζί μπορούμε να φέρουμε τις μεγαλύτερες αλλαγές στον πλανήτη» (402).\nEπίσης, εντύπωση προκαλεί στον Επίλογο η προγραμματική αρχή της συγγραφέως. «Αρκετοί μιλούν ή γράφουν για αλήθειες λέγοντας και ψέματα. Η ταπεινότητά μου δεν ήθελε να μπει στην διαδικασία να επινοήσει ψέματα» (411). Όμως όλοι οι ποιητές, αλλά και ιστορικόι, ακόμη και φιλόσοφοι, υπόσχονται πως θα πουν την αλήθεια: Ο Οδυσσέας «γνώριζε πολλά ψεύδη που ήταν όμοια με αλήθεια» (Οδ. 19.203).\nΟι Μούσες στον Ησίοδο λέγουν: «Ξέρουμε ψεύδη πολλά να λέμε όμοια με αλήθεια, ξέρουμε όμως όταν θέλουμε αληθινά να λέμε» (Θεογ. 27–8). Και πάντοτε λέγεται ότι αυτοί θα δώσουν κῦδος, κλέος ἄφθιτον, θα αθανατίσουν τον υμνούμενον. Η μορφή στο ερειπωμένο σπίτι βεβαίωσε την συγγραφέα ότι «εσύ πάντως ξέρεις πού κρύβεται η αλήθεια της Χαριγένειας» (410). Η σχέση όμως ποιητή και υμνούμενου είναι αμφίδρομη: αν ο ποιητής δίδει κλέος ἄφθιτον, κερδίζει και ο ίδιος αθάνατη φήμη.\n[Τέλος, πρέπει να αναφέρουμε το λεπτό χιούμορ και την πολιτική θέση που εκφράζει η συγγραφέας. Όταν άκουσε τον ιερέα να λέει ότι η νεοφερμένη Χαριγένεια είχε επιδείξει ανάρμοστη συμπεριφορά και μάλιστα χωρίς αιδώ, ο δικαστικός κλητήρας επαύξησε “εδώ, εδώ μάλιστα, όπως τα λες παπά μου, εδώ πληρώνονται όλα” (74), που είχε μαύρα μεσάνυχτα για την αιδώ του παπά και την πέρασε για το επίρρημα. Καθώς και παρετυμολογική ερμηνεία της φράσης “με αυτό το πλευρό να κοιμάσαι”, για τον Αδάμ και την Εύα (370). Παρενέβαλε με εκτίμηση την μνημειώδη παράσταση στο “Αθήναιον” το “Μεγάλο μας τσίρκο” της Τζένης Καρέζη και του Κώστα Καζάκου με τον Νίκο Ξυλούρη (166–7) την περίοδο της Χούντας. Πολιτικέςσυμπεριφορές στην τοπική κοινωνία επί Χούντας, όπως οι συζητήσεις του Γιάννη του μανάβη, και η δολοφονία με λοστό του φωτισμένου Μέλιου από τον Γιακουμή και τον Βλάντη (185).]\n[Επαναλήψεις σε κλιμακωτό σχήμα είναι προσφιλής τεχνική που δίδει έμφαση στην περιγραφή και στις ιδέες (68, 137, 242, 325–6, 406). Επίσης, παροιμίες (143) και επίλεκτες μαντινάδες (190, 303) ή τραγούδια (387, 395, 407) υποστηρίζουν ρητορικά την αφήγηση και τονίζουν την δραματικότητα των γεγονότων. Πλήθος μεταφορών στα όρια της υπερρεαλιστικής έκφρασης. Φαίνεται πως η συγγραφέας έχει μεταφυσική σχέση με το αύριο, όχι μόνο σε αυτό το βιβλίο: “Όταν μια μόνο αχτίδα σου αναγγέλλει συλλαβιστά Έρ-χε-ται Αύ-ρι‑ο” (197)· “αύριο, στον καιρό της αγάπης”(362, 408, 412)· “αύριο θα περάσουν όλα, αύριο θα δεις, θα είναι όλα παρελθόν” (386· πβ. επίσης 253, 267, 268, 328, 351, 352). Τέλος, φαίνεται ακόμη πως υπάρχει μία αλαφροϊσκιωτη σχέση ανάμεσα στο μυθιστόρημα και τις εκδόσεις Φίλντισι: το φίλντισι χρησιμοποιείται συχνά σε παρομοιώσεις, το μενταγιόν έχει έξι φιλντισένια πέταλα γύρω γύρω, αλλά τρυφερή σχέση υπάρχει και με άλλα φιλντισένια σκεύη του σπιτιού της Χαριγένειας.]\n[Το βιβλίο αφιερώνεται στη μνήμη της μητέρας της Καλλιόπης “και στις ιέρειες των δακρύων, γυναίκες θύματα βίας της κοινωνίας”. Η σπαρακτική φωνή της αθώας Ανεζώς, που έπεσε θύμα βιασμού, “με πόνεσε, με πόνεσε, με πόνεσε” (279, 285), σαν στίχος χορικού τραγωδίας, είναι η καταδίκη της κοινωνίας της βίας- και άλλη μία πτυχή του σκληρού κόσμου στον οποίο κινούνται οι ήρωες.]\nΛίνουΠολίτη, ΔιονυσίουΣολωμού, Άπαντα,τόμοςδεύτερος, Παράρτημα, Ιταλικά (ποιήματα και πεζά) Μετάφραση, β έκδοσηΊκαρος, Αθήνα 1969) σ. 103.\nΟμότιμος Καθηγητής αρχαίας ελληνικής φιλολογίας\nΓεννήθηκε στο Ηράκλειο της Κρήτης το 1948 και σπούδασε κατά τα έτη 1966–1971 φιλολογία στο Tμήμα Φιλολογίας της Φιλοσοφικής Σχολής του Πανεπιστημίου Aθηνών. Το 1976 διορίστηκε βοηθός στην Β΄ έδρα Κλασικής Φιλολογίας του Πανεπιστημίου Ιωαννίνων (Καθηγητής †Ιωάννης Καμπίτσης), την τριετία 1979–1982 έκανε μεταπτυχιακές σπουδές στο Πανεπιστήμιο του Λονδίνου, παρακολούθησε μαθήματα και σεμινάρια (Greek Thought, Literary Criticism, Greek Palaeography, Greek Documentary Papyri, Ευριπίδου Ιφιγένεια η εν Ταύροις, Re- making Myth, κ.ά.), και εκπόνησε διδακτορική διατριβή με θέμα Wealth and Society in Early Greek Literature (King’s College, 1982). Aκολούθως, ύστερα από κρίση εντάχθηκε σε θέση λέκτορα (1982), εκλέχτηκε επίκουρος καθηγητής (1988), αναπληρωτής καθηγητής (1992) και καθηγητής αρχαίας ελληνικής φιλολογίας (1998) στο Tμήμα Φιλολογίας του Πανεπιστημίου Iωαννίνων. Tα κύρια ερευνητικά ενδιαφέροντά του είναι η ερμηνεία της αρχαίας ελληνικής λογοτεχνίας από τον Όμηρο μέχρι την Ελληνιστική ποίηση από την άποψη ηθικών, πολιτικών και κοινωνικών αξιών (ακολουθώντας την προσέγγιση του A.W.H. Adkins), η αντιμετώπιση προβλημάτων ερμηνείας και μετάφρασης της αρχαίας ελληνικής λογοτεχνίας, η εξέλιξη και η μετάπλαση των ηθικών αξιών και της πολιτικής και οικονομικής συμπεριφοράς από τον Όμηρο ώς τον Πλάτωνα και τον Aριστοτέλη, η αρχαία ελληνική σκέψη, καθώς και η Eπιβίωση (πρόσληψη) της αρχαίας ελληνικής στη νέα ελληνική λογοτεχνία (πηγές, μετάπλαση, μετωνυμία). Έχει διδάξει: Aρχαία ελληνική θεματογραφία. Aρχαϊκή Λυρική Ποίηση. Oμήρου Ἰλιάδα (ραψωδίες A, I). Eπιβίωση της αρχαίας ελληνικής στη νέα ελληνική λογοτεχνία. Hρόδοτος: αντίληψη του Hροδότου για την Iστορία. Αισχύλου Πέρσαι. Σοφοκλέους Φιλοκτήτης. Ελληνιστική Ποίηση. Aρχαία Eλληνική Σκέψη. Αρχαϊκές ηθικές αξίες και πολιτική και οικονομική συμπεριφορά σε έργα του Πλάτωνα και του Aριστοτέλη (μεταπτυχιακό). Έχει συμμετάσχει κατόπιν προσκλήσεως σε ελληνικά και διεθνή συνέδρια σε θέματα σχετικά με τον Όμηρο, τον Πίνδαρο, την αρχαϊκή λυρική ποίηση, τους τρεις τραγικούς, την πρόσληψη της αρχαίας ελληνικής στη νέα ελληνική λογοτεχνία. Έχει δώσει διαλέξεις για τις ηθικές αξίες και την πολιτική συμπεριφορά στην αρχαία ελληνική λογοτεχνία, προβλήματα ερμηνείας και μετάφρασης της αρχαίας ελληνικής λογοτεχνίας, αρχαϊκές ηθικές αξίες και πολιτική συμπεριφορά σε έργα του Πλάτωνα και του Αριστοτέλη, την διαμάχη φιλοσοφίας και ποίησης, κ.ά. Είναι μέλος της Hellenic Society από το 1981, της Classical Association από το 1986, της Classical Association of the Atlantic States από το 1989, και της Ελληνικής Εταιρείας Συγκριτικής Γραμματολογίας από την ίδρυσή της το 1987.\nΕκδόσεις Φίλντισι Ιωάννης Ν. Περυσινάκης Μια κούρσα για τη Χαριγένεια Χαρούλα Βερίγου\nΠροηγούμενη δημοσίευση ΛΑΪΚΗ ΣΥΣΠΕΙΡΩΣΗ ΚΑΙΣΑΡΙΑΝΗΣ 🚩 ΔΙΑΚΗΡΥΞΗ 🚩\nΕπόμενη δημοσίευση Επιθέσεις στη Σρι Λάνκα: Στους 290 οι νεκροί, περίπου 500 οι τραυματίες (ΦΩΤΟ)


15.03.2009: Cavern Experience - Λίμνη Βουλιαγμένης - Σ.E.A. 'ΤΗΘΥΣ'\n15.03.2009: Cavern Experience - Λίμνη Βουλιαγμένης\nΣελίδα 1 από 11 1 2 3 4 5 > Τελευταία »\nΣ.Ε.Α. ΤΗΘΥΣ – N.A.C.D.\nCAVERN EXPERIENCE - ΛΙΜΝΗ ΒΟΥΛΙΑΓΜΕΝΗΣ\nΗ National Association for Cave Diving\nπροσκαλεί τα μέλη του Σ.Ε.Α. "Τηθύς" σε μια ημέρα γνωριμίας με την λίμνη της Βουλιαγμένης\nΟι αυτοδύτες μέλη του Σ.Ε.Α. "Τηθύς" θα έχουν την ευκαιρία, υπό την υψηλή επίβλεψη του κ. Αργύρη Αργυριάδη να καταδυθούν αφενός στην είσοδο του σπηλαίου της λίμνης και αφετέρου στο κέντρο της.\nΟι συμμετέχοντες θα πρέπει:\nνα είναι επιπέδου τουλάχιστον 2 * (ή αντίστοιχου επιπέδου των αναγνωρισμένων οργανισμών) ή να έχουν εμπειρία τουλάχιστον 100 καταγεγραμμένων καταδύσεων\nνα παραβρεθούν στην παρουσίαση της κατάδυσης από τον κ. Αργύρη Αργυριάδη, την Τρίτη 10/3/09 στον χώρο του Σ.ΕΛ.Α.Σ, όπου θα υποβάλουν και δύο υπεύθυνες δηλώσεις (το περιεχόμενο των οποίων θα αποσταλεί με email στους συμμετέχοντες), με θεωρημένο το γνήσιο της υπογραφής.\nνα φέρουν 2 φιάλες μονές, ρυθμιστή με χταπόδι, 1 φακό χειρός, 1 μονωτική ταινία και 1 μέτρo λάστιχο 2 mm. Αποκλείονται οι διπλές φιάλες.\nνα υπακούουν στις συμβουλές - υποδείξεις των συνοδών σπηλαιοδυτών, οι οποίοι θα έχουν το δικαίωμα να απαγορεύσουν την συμμετοχή όποιου έχει μη αποδεκτή συμπεριφορά και γενικώς παραβιάζει τους κανόνες ασφαλείας.\nθα γίνουν σε πέντε (5) ομάδες των τεσσάρων (4) ατόμων.\nη κατάδυση εντός της λίμνης θα γίνει στο κέντρο της και μέχρι το βάθος των 12 μέτρων, ανεξάρτητα από τη σειρά της κατάδυσης (αν δηλαδή είναι η πρώτη ή επαναληπτική). Την επίβλεψη τής κάθε ομάδας για την κατάδυση στην λίμνη θα έχει το εμπειρότερο μέλος αυτής. Χρόνος κατάδυσης max 30 λεπτά (No Deco).\nη κατάδυση εντός της εισόδου του σπηλαίου (cavern) της λίμνης θα γίνει με την καθοδήγηση του κ. Αργύρη Αργυριάδη, ο οποίος έχει και την υψηλή επίβλεψη των συμμετεχόντων. Το μέγιστο βάθος της κατάδυσης αυτής θα είναι τα 30 μέτρα και μέσα στην ζώνη του φωτός του σπηλαίου. Οι συμμετέχοντες θα ακολουθούν μίτο, με τον οποίο θα έχουν συνεχώς επαφή, με αναμμένο το φως τους. Η διάρκεια της κατάδυσης θα είναι 20 λεπτά (NO DECO) με 5 λεπτά προληπτική αποσυμπίεση στα 6 μέτρα. Δεν θα γίνει καμία διείσδυση σε χώρο που δεν χωράνε να περάσουν 2 δύτες παράλληλα. Απαγορεύεται δε η απομάκρυνση από το μίτο, όπως και η επαφή με τον πυθμένα του σπηλαίου. Οι δύτες θα πρέπει πάντα να είναι πίσω από αυτόν που φέρει το μίτο και τουλάχιστον δυο μέτρα ψηλότερα από τον πυθμένα, σε οριζόντια θέση, με τα πτερύγια λυγισμένα προς τα επάνω.\nΓια μεγιστοποίηση της ασφάλειας, προτείνεται η χρήση μίγματος ΕΑΝx 36.\nΤρίτη 10/3/09 (Σ.ΕΛ.Α.Σ.)\n19:30 - 22:00 Παρουσίαση και ανάλυση της δραστηριότητας στους συμμετέχοντες από τον κ. Αργύρη Αργυριάδη, κατάθεση υπεύθυνων δηλώσεων.\nΚυριακή 15/3/09 (Λίμνη Βουλιαγμένης)\n09:30 - 10:30 ΑΦΙΞΗ - ΠΡΟΕΤΟΙΜΑΣΙΑ ΕΞΟΠΛΙΣΜΟΥ\n10:30 - 10:45 Briefing κατάδυσης\n11:00 - 11:30 Κατάδυση 1η Ομάδα Σπήλαιο – 5η Ομάδα Λίμνη\n12:00 - 12:30 Κατάδυση 2η Ομάδα Σπήλαιο - 4η Ομάδα Λίμνη\n13:00 - 13:30 Κατάδυση 3η Ομάδα Σπήλαιο - 1η Ομάδα Λίμνη\n14:00 - 14:30 Κατάδυση 4η Ομάδα Σπήλαιο - 2η Ομάδα Λίμνη\n15:00 - 15:30 Κατάδυση 5η Ομάδα Σπήλαιο - 3η Ομάδα Λίμνη\n16:00 - 17:00 De brief κατάδυσης - μάζεμα εξοπλισμού – αναμνηστικές φωτογραφίες\n17:00 Κλείσιμο ημέρας – Επιστροφή\nΤο ανώτερο όριο συμμετοχών είναι 20 άτομα.\nΟι ενδιαφερόμενοι θα πρέπει να δηλώσουν την συμμετοχή τους στο παρόν θέμα μέχρι το βράδυ της Πέμπτης 27/2/09.\nΗ σειρά δήλωσης συμμετοχής στο παρόν θέμα θα είναι και η σειρά προτεραιότητας.\nΗ εκδήλωση θα οριστικοποιηθεί μετά την έγκριση της ονομαστικής λίστας συμμετεχόντων από την Εφορεία Παλαιοανθρωπολογίας - Σπηλαιολογίας του ΥΠΠΟ και την Διεύθυνση της Λίμνης Βουλιαγμένης.\nΜε καταδυτικούς χαιρετισμούς\nΤο Δ.Σ. του Σ.Ε.Α. "Τηθύς" - Αργύρης Αργυριάδης (NACD Safety Officer)\nΤελευταία επεξεργασία από το χρήστη Physalia : 12-03-09 στις 19:02.\nΑπάντηση: Cavern Experience - Λίμνη Βουλιαγμένης\nΑπάντηση: 15.03.2009: Cavern Experience - Λίμνη Βουλιαγμένης\nps: "Οι συμμετέχοντες θα πρέπει:...να παραβρεθούν στην παρουσίαση της κατάδυσης από τονν κ. Αργύρη Αργυριάδη, την Τρίτη 10/2/09 στον χώρο του Σ.ΕΛ.Α.Σ" ιδου ο δαίμων του "τυπογραφείου"..\nνα παραβρεθούν στην παρουσίαση της κατάδυσης από τονν κ. Αργύρη Αργυριάδη, την Τρίτη 10/2/09 στον χώρο του Σ.ΕΛ.Α.Σ ?\n6) Skipper (Βασίλης)


Οι «Αραγματικές» των Ζωδίων: Δίδυμος, Τοξότης, Παρθένος, Ιχθύς\nΣήμερα μιλάμε για το πώς αράζουν τα ζώδια του μεταβλητού σταυρού.\nΑυτή την εβδομάδα το θέμα μας είναι «ζώδια και πώς αράζουν». Κάποια ζώδια γουστάρουν ποτάκια και κοκτεϊλάκια, σε μπαρ ή πλατείες. Άλλα ζώδια αράζουν σε θέες και άλλα γκρινιάζουν συνεχώς, όπου και να πάνε. Σήμερα μιλάμε για τα ζώδια του μεταβλητού σταυρού.\nΜουσεία και events άκυρου περιεχομένου.\nΠλατεία φάση, με μπιρίτσα ή κοκτεϊλάκι.\nΕκδρομούλες σε κοντινές αποστάσεις, μην τυχόν και ξεμακρύνουμε από τη βάση μας.\nΑλλάζοντας 85 παρέες κάθε βράδυ.\nΠροχθές είδαμε το πώς αράζουν τα ζώδια του παρμορμητικού σταυρού (Κριός - Ζυγός - Καρκίνος - Αιγόκερως) και χθες είδαμε τις αραγματικές του σταθερού σταυρού (Λέων - Υδροχόος - Ταύρος - Σκορπιός). Δες περισσότερα εδώ.


Flash Παιχνίδια Πόκερ\nΠόκερ Παιχνίδια, η κατηγορία των δωρεάν διαδικτυακών παιχνιδιών πόκερ, όπου θα έχετε τη διασκέδαση και να παίξετε στα παιχνίδια πόκερ, τα παιχνίδια πόκερ που προστίθενται κάθε μέρα, να μάθετε τι νέο υπάρχει από τα παιχνίδια πόκερ, facebook, twitter ή RSS μας, τα παιχνίδια πόκερ.\nΠασιέντζα Πόκερ Shuffle\nΈνας εύκολος αλλά ενδιαφέρον παιχνίδι. Παίκτης έχει το σταθερό αριθμό των ανακάτεμα επιλογή σε κάθε επίπεδο για να σκοράρει περισσότερο σε παιχνίδι πόκερ κάρτα στυλ. Το παιχνίδι είναι επιτραπέζιο παιχνίδι όπου ο παίκτης [...]\nTexas Hold'em με FlashGamesFan.com\nΠαίξτε το πιο τεχνογνωσία παραλλαγή του παιχνιδιού πόκερ: Texas Hold'em! Προκαλέστε άλλους ανθρώπινους αντιπάλους με το χαρακτηριστικό για πολλούς παίκτες και να υποβάλουν τη βαθμολογία σας όταν κάθεστε έξω.\nTexas Hold'em παιχνίδι πόκερ με πολλούς παίκτες\nΕίμαστε στην ευχάριστη θέση να εισαγάγουν το φως εκδοχή του "δολοφόνου" εφαρμογή μας - Multiplayer Texas Hold'Em πόκερ. Αυτό είναι πλήρως λειτουργική εφαρμογή και μόνη διαφορά είναι ότι στο [...]\nΠόκερ - Multiplayer Texas Hold'em\nΤι θα λέγατε για ένα γύρο 10 texas hold'em poker για δύο; Παίξτε Πόκερ Multiplayer, το καλύτερο παιχνίδι τώρα για δύο, One-on-One, τη σειρά του βασίζεται παιχνίδι με αυτόματη αντιστοίχιση και εικονικές μάρκες [...]\nΠόκερ του Τέξας\nΠόκερ του Τέξας κρατά πολλές συναρπαστικές δράση πόκερ για παίκτες όλων των επιπέδων. Παίξτε, μπλόφα, να κερδίσει, να συνομιλήσετε με άλλους στο τραπέζι, αγοράστε τα δώρα. Μπορείτε εντυπωσιάστηκαν από τον τρόπο [...]\nΑπελευθερώστε ικανότητα πόκερ σας για να βουίζει σε αυτό το μοναδικό παιχνίδι πόκερ. Κάντε Poker Combo όσο μπορείτε, και να επιτύχουν την καλύτερη βαθμολογία μεταξύ όλων των πόκερ μανιακοί. Ποντίκι μόνο [...]\nΈνα multiplayer Texas Holdem Poker - δωρεάν για να παίξετε Texas Holdem Poker.\nVooDoo Μοναχικός πόκερ\nΠώς να πάρει υψηλότερες βαθμολογίες σε ένα πόκερ πασιέντζα! Πολύ απλά .... από σκέτη μαγεία! Σε VooDoo Μοναχικός πόκερ τρία πνεύματα τον οδηγό να σας βοηθήσουν σε κάθε βήμα του παιχνιδιού με [...]\nΕΓΩ Τέξας Em Κρατήστε\nΕίναι το κλασικό παιχνίδι πόκερ με την όλη τη διασκέδαση που έρχεται με διαδραστικό είδωλα ΕΓΩ! Δημιουργήστε το avatar σας, να συναντήσετε άλλους παίκτες, πειράγματα με τους φίλους σας, πιείτε ένα ποτό, και [...]\nΠολλοί παίκτες Texas Holdem Poker\nΈχετε το καλύτερο Pokerface; Παίξτε δωρεάν Multiplayer Texas Hold'em Poker, με friends.Call, να αυξήσει και μπλόφα για να κερδίσετε τα μεγάλα χρήματα. Νίκαια λόμπι και το σύστημα Λιγκ. Αριθ. [...]\n3Cards Μαύρο Ace Πόκερ\nΟι τρεις παιχνίδι καρτών! Κοιτάξτε προσεκτικά το μαύρο Άσσο και το βρίσκω να κερδίσουν όσο το δυνατόν περισσότερα χρήματα σε λίγα λεπτά\nΠόκερ αγώνα 2\nΕναλλαγή κάρτες οριζόντια ή κάθετα, κάνοντας κλικ και σύροντας τους ή κάνοντας κλικ σε μια κάρτα, στη συνέχεια, κάνοντας κλικ σε μια άλλη κάρτα για να σχηματίσουν ένα χέρι πόκερ. Στενά και πλήρη σπίτια [...]\nΑνακαλύψτε έναν άλλο τρόπο για να παίξετε πόκερ. Ξεφορτωθείτε τα φύλλα που θέλετε και να πάρει τίποτα περισσότερο από μια απλή δύο ζεύγη.\nΠού ήσουν όλα αυτά τα χρόνια; Πολλά πράγματα έχουν αλλάξει. Οι πόλεις έχουν αυξηθεί, νέα άτομα έφτασαν ... Είναι όλα καλά, αλλά μερικά πράγματα δεν μπορούν να γίνουν δεκτές μόνο έτσι! [...]


Πλάκα για καφέ | Βόλτες στην πρωτεύουσα\nPosts Tagged 'Πλάκα για καφέ'\nΘες να γράψεις πάνω σε μαυροπίνακα; Να πάρεις παρέα το πλεκτό σου και να βγεις στη Πλάκα; Να συναντήσεις art deco, παρέα με έναν τύπο που κάποτε φορούσε περούκα, ενώ σήμερα είναι φαλακρός; Τότε η κιμωλία, σου ταιριάζει γάντι! Ένα\n22 Φεβρουαρίου 2013 / No comments\nΜετά από μεγάλο διάστημα εγκράτειας από τα καταναλωτικά όργια, βγήκα για ψώνια και έδωσα το 100% του σπάταλου εαυτού μου! Ερμού λοιπόν, και περπατώντας μέχρι το Μοναστηράκι, αλλάζω πορεία και επιλέγω Πλάκα, να χαλαρώσω παρέα με τη Βαλ σε ένα\n18 Νοεμβρίου 2008 / 3 Σχόλια


Οι σημερινές κάλπες εγκυμονούν την Ιστορία - Tales dot gr\nΟι σημερινές κάλπες εγκυμονούν την Ιστορία\nby EpiEpi • 25/05/2014\nΑν και η ονομασία του blog (μέρες μνημονίου) οδηγεί πιθανότατα στο αντίθετο συμπέρασμα, η αλήθεια είναι πως δεν με ενθουσιάζει να γράφω για την πολιτική.\nΤους αναγνώστες μου μάλιστα δεν τους ενθουσιάζει καθόλου, όπως φανερώνουν τα στατιστικά στοιχεία. Αλλά οι διπλές κάλπες της φετινής άνοιξης “εγκυμονούν” την Ιστορία,ακόμα και\nαν για πολλοστή φορά αποδειχθεί “τσούλα” , σύμφωνα με το γνωστό τραγούδι. Η κρίση που ζει η γενιά μας έξι χρόνια τώρα, έχει σαν ορόσημο τις ταραχές του Δεκεμβρίου του 2008,\nταραχές που ξέσπασαν με αφορμή την δολοφονία από έναν αστυνομικό του δεκαπεντάχρονου μαθητή Αλέξανδρου Γρηγορόπουλου στα Εξάρχεια. Η δεκαπενθήμερη εκείνη εξέγερση απλώθηκε σε όλες τις μεγάλες πόλεις της Ελλάδας και είχε ποιοτικά χαρακτηριστικά καθώς εκμεταλλεύτηκε τα νέα μέσα επικοινωνίας για να εξαπλωθεί. Χαρακτηρίστηκε σαν μια εξέγερση των νέων της μεσαίας τάξης, που είχε αρχίσει να αισθάνεται την πίεση της επερχόμενης κρίσης. Ίσως τα γεγονότα του 2008 αποτιμηθούν από τον ιστορικό του μέλλοντος σαν το τέλος της περιόδου που αποκαλούμε μεταπολίτευση στην πατρίδα μας.\nΔύο χρόνια αργότερα ήρθε η περίφημη ομιλία του τότε πρωθυπουργού Γεώργιου Παπανδρέου στο Καστελόριζο, από την οποία πληροφορηθήκαμε την είσοδο της Ελλάδας στον Μηχανισμό Χρηματοπιστωτικής Σταθερότητας. Τον επόμενο μήνα η Ελλάδα αιτήθηκε δάνειο ύψους 110 δις ευρώ, 80 από τις 15 χώρες της Ευρωζώνης και 30 από το ΔΝΤ. Για να παραχωρηθούν αυτά τα χρήματα στην αποκλεισμένη από τις διεθνείς αγορές χώρα, υπογράφηκαν μια σειρά από συμφωνίες με την Τρόικα των δανειστών. Όλες αυτές οι συμφωνίες ονομάζονται συνοπτικά μνημόνιο. Στα χρόνια που ακολούθησαν μέχρι σήμερα, παραμονή των Ευρωεκλογών του 2014, που γράφεται το παρόν άρθρο, πολλά άλλαξαν στην πατρίδα μας. Ακολούθησαν μειώσεις μισθών, απολύσεις και κατάρρευση ολόκληρων παραγωγικών τομέων όπως η οικοδομή και τα συναφή με αυτή επαγγέλματα. Υποτίθεται ότι όλη αυτή την περίοδο βρίσκεται σε εξέλιξη μια γενικευμένη μεταρρύθμιση στα πρότυπα των γερμανικών mini jobs, με έμφαση στις ιδιωτικοποιήσεις και στην ευελιξία της αγοράς εργασίας. Το πραγματικό της αποτέλεσμα είναι ότι οι μισθοί των νεοεισερχομένων στην εργασία μειώθηκαν τόσο πολύ, ώστε να μοιάζουν πιο πολύ με χαρτζιλίκι παρά με μισθοδοσία. Παράλληλα η ανεργία αυξήθηκε σε πρωτοφανή για τη γενιά μας επίπεδα, με 1.300.000 επίσημα καταγεγραμμένους ανέργους, 26.5% του ενεργού οικονομικά πληθυσμού. Είναι ασφαλές να συμπεράνουμε ότι η πραγματική ανεργία είναι ακόμα μεγαλύτερη. Να σημειώσουμε επίσης ότι η ανεργία χτυπάει ιδιαίτερα τη νέα γενιά, μια γενιά που κόστισε πάρα πολύ στο εθνικό μας εισόδημα η μόρφωσή της, με ακριβά φροντιστήρια, διδακτορικά και τα συναφή, κόστος που τώρα δεν μπορεί να επιστραφεί από την αγορά εργασίας. Είναι φυσικά κοντόφθαλμο να φορτώσουμε όλες τις εγγενείς αδυναμίες της ελληνικής παραγωγικής μηχανής στο μνημόνιο, αυτή έδειχνε από καιρό σημάδια απορρύθμισης. Όμως μετά από 5 σχεδόν πολύ σκληρά χρόνια δεν φαίνονται σημάδια ανάκαμψης στο ορατό μέλλον.\nΣτο μεταξύ το δημόσιο χρέος της χώρας παραμένει υψηλότατο, πάνω από τα 320 δις ευρώ, ένα ιλιγγιώδες ποσό που αν δεν αλλάξει κάτι θα μετατραπεί σε μόνιμο βραχνά και για τις επόμενες γενιές των Ελλήνων. Η καθημερινότητα έχει γίνει εφιαλτική για πάρα πολλούς συμπολίτες μας, η νοσηρότητα και η θνητότητα του πληθυσμού επιδεινώνονται στις κρίσιμες ηλικίες των 40 με 50. Μια ολόκληρη γενιά χάνεται με διαδικασίες που θυμίζουν καθαρή φυσική επιλογή και όχι οργανωμένη κοινωνία.\nΈτσι λοιπόν, μέσα σε αυτή την τεταμένη ατμόσφαιρα, το πολιτικό σκηνικό αλλάζει άρδην. Για πρώτη φορά μετά το τέλος του Β Παγκοσμίου πολέμου, ένα κόμμα που κατάγεται κατ’ ευθείαν από τον ΕΑΜογενή κόσμο, ετοιμάζεται να περάσει στην πρώτη θέση της προτίμησης των ψηφοφόρων. Στον άλλο πόλο, τα παλιά κόμματα του δικομματισμού, ΝΔ και ΠΑΣΟΚ, έχουν στήσει μια περίεργη λυκοφιλία των “νοικοκυραίων”. Οι συνήθως αδιάφορες και χαλαρές ευρωεκλογές έχουν μετατραπεί σε ντέρπι κορυφής. ΟΙ διπλές κάλπες των φετεινών εκλογών, αυτοδιοίκηση και ευρωκοινοβούλιο, έδωσαν την ευκαιρία στους ψηφοφόρους να βγάλουν τις “υποχρεώσεις τους” στις δημοτικές, ενώ αναμένεται το όπλο να “εκπυρσοκροτήσει” στα αποτελέσματα των ευρωεκλογών, με ενίσχυση των ευρωσκεπτιστικιστικών κομμάτων. Αυτό που θα ξεκινήσει σε λίγες ώρες θα είναι πάρα πολύ ενδιαφέρον, καθώς φαίνεται πως η ελληνική κοινωνία θα λύσει στα επόμενα χρόνια όλους τους ανοιχτούς λογαριασμούς της , από την Μικρασιατική Καταστροφή ως σήμερα. Άγνωστος Χ παραμένει ακόμα η νέα γενιά, η οποία δεν έχει βρει προς το παρόν τον βηματισμό που οι καιροί επιτάσσουν. Το ζητούμενο φυσικά στις μέρες μας δεν είναι η αναβίωση των φαντασμάτων του παρελθόντος, αλλά η διαμόρφωση μιας στιβαρής κοινωνικής συμμαχίας που θα μας οδηγήσει στην έξοδο από την κρίση αλλά και θα αρθρώσει μια πειστική πρόταση για την ύπαρξη των Ελλήνων στον πολύ ανταγωνιστικό μοντέρνο κόσμο. Καλή ψήφο.\nTags:εκλογές ευρωεκλογές ευρωσκεπτικισμός μνημόνιο\n← Η Χιλιοστή Γενιά – Μέρος 3ο\nΠερί αξιολογήσεων →


Sinead O`Connor: Νεκρός ο 17χρονος γιος της δυο ημέρες μετά την εξαφάνισή του - Akous. Μουσική\nΤην είδηση του θανάτου του 17χρονου γιου της επιβεβαίωσε με ανακοίνωσή της η τραγουδίστρια Sinead O'Connor.\nΗ Ιρλανδή τραγουδίστρια, 55 ετών, αναφέρθηκε στον «υπέροχο» γιο της Shane, τον οποίο απέκτησε με τον τραγουδιστή Donal Lunny, επιβεβαιώνοντας τις ειδήσεις. Ο 17χρονος, όπως προκύπτει από την ανακοίνωσή της, εντοπίστηκε νεκρός δύο ημέρες μετά την εξαφάνισή του. Η Sinead O'Connor ανέφερε ότι «αποφάσισε να τελειώσει την επίγεια μάχη του».\nΟ Shane είχε εξαφανιστεί από την Πέμπτη (5/1) και τελευταία φορά εθεάθη στο Tallaght, στο Δουβλίνο. Όταν εξαφανίστηκε, η Sinead έγραψε μέσω twitter μήνυμα για τον γιο της.\n«Shane, η ζωή είναι πολύτιμη», έγραψε, καλώντας τον να μην κάνει κακό στον εαυτό του και του ζήτησε να εμφανιστεί για να τον πάνε στο νοσοκομείο. Στη συνέχεια τα έβαλε με το νοσοκομείο, απειλώντας με μηνύσεις, αν συμβεί κάτι στο παιδί της, καθώς βρισκόταν υπό παρακολούθηση για αυτοκτονία.\nΗ αστυνομία επιβεβαίωσε ότι η αστυνομική έρευνα σταμάτησε το Σάββατο (7/1). Η Sinead O'Connor, που πρόσφατα άλλαξε το όνομά της σε Shuhanda Sadaqat, ανάρτησε ένα τραγούδι του Μπομπ Μάρλεϊ, που αφιέρωσε στον Shane.\n«Δυστυχώς, μπορούμε να επιβεβαιώσουμε τον θάνατο του Shane O'Connor. Ευγενικά ζητούμε για σεβασμό και εκτίμηση προς την Sinead, τον πατέρα του Shane και την οικογένειά του σε αυτή τη δύσκολη στιγμή» είπε εκπρόσωπος της οικογένειας.


Γιατί δεν είμαστε με τη Γερμανία; - Γιώργος Βασιλείου | The Experts - Novasports.gr\nΓια πολλούς, διαφορετικούς και κατανοητούς λόγους ο καθένας θέλει το τρόπαιο να καταλήξει στην Αργεντινή. Το να ζεις και να έχεις μεγαλώσει στη Γερμανία ως μετανάστης σίγουρα δεν είναι και ότι καλύτερο. Όσο οργανωτικός λαός είναι οι Γερμανοί, άλλο τόσο έχουν την υπεροψία στο αίμα τους. Τους αρέσει να ταπεινώνουν τον «ξένο». Ειδικά όταν πρόκειται για θέματα πολιτικής ή ποδοσφαίρου. Εκεί ξεφεύγουν. Σε ό,τι έχει να κάνει με τις διαπροσωπικές τους σχέσεις, εκεί δεν υπάρχει κανένα, μα κανένα πρόβλημα.\nΜιλώντας με τον ανηψιό μου, Σταύρο που γεννήθηκε και μεγαλώνει στη Γερμανία εδώ και 19 χρόνια μου ανέφερε το συγκεκριμένο άρθρο, το οποίο δίνει (κάποιες) απαντήσεις γιατί εμείς, ο υπόλοιπος κόσμος αντιπαθούμε την Γερμανία.\nΤο άρθρο γράφτηκε από τον Jan Rubel, ο οποίος είναι Γερμανός δημοσιογράφος.\n«Το Παγκόσμιο Κύπελλο είναι μια γιορτή των λαών. Τουλάχιστον θα έπρεπε να είναι. Γιατί στη Γερμανία για γιορτή όλων των λαών δεν μπορείς να μιλήσεις. Το φταίξιμο για αυτή την κατάσταση είναι όμως δικό μας. Χρειάστηκα λίγο χρόνο για να καταλάβω τι είναι αυτό που με ενοχλεί τόσο πολύ στο Μουντιάλ. Δεν είναι ούτε οι βαρετοί παρουσιαστές στην τηλεόρασή μας, ούτε όμως η Εθνική μας ομάδα που είναι γεμάτη από συμπαθητικούς παίκτες και παράγοντες. Αυτό που με ενοχλεί είναι οι καθημερινές καταστάσεις στους δρόμους της Γερμανίας. Απλούστατα, δεν καταφέρνουμε να δείξουμε σεβασμό στις υπόλοιπες χώρες. Σαν να μην φτάνει αυτό, νιώθουμε και καλά με τις πράξεις μας. Μετά από καιρό έχω καταλάβει κάποια πράγματα. Όσο πιο πολύ καιρό ένας αλλοδαπός ζει στη Γερμανία, τόσο περισσότερο εύχεται μια κακή πορεία σε Μουντιάλ ή Ευρωπαϊκό. Γιατί όμως; Γιατί πρέπει ο κόσμος να σκέφτεται έτσι, χωρίς βέβαια να μιλάει γι' αυτό; Έχετε δει ποτέ ποδοσφαιρικα παιχνίδια σε μια αγγλική pub; Αυτό που εγώ έζησα εκεί ήταν σεβασμός για τον ηττημένο και πάντα σωστή κριτική. Όταν η Ισπανία αποκλείστηκε στο φετινό Μουντιάλ η Ιταλική εφημερίδα «La Republica» έβγαλε το καπέλο σε μια ομάδα που τα τελευταία έξι χρόνια άλλαξε τόσο πολύ το παγκόσμιο ποδόσφαιρο. Την ίδια ώρα, ο παρουσιαστής του ARD, Mathias Opdenhoevel δεν μπορούσε να κρύψει τη χαρά του και τον ενθουσιασμό του που το περίφημο «Τίκι-Τάκα» είχε μετατραπεί σε. «Τάκα-Τούκα». Σε τέτοια τουρνουά δείχνουμε ξεκάθαρα στους συμπολίτες μας ότι δεν είναι το ίδιο με εμάς. Τέτοιοι καιροί που είναι, νιώθουμε πως ζούμε σε πολεμικό κλίμα. Το παρακάνουμε με την κόντρα που έχουμε με άλλες χώρες. Η κόντρα στο ποδόσφαιρο είναι ένα πράγμα που δεν αλλάζει, πάντα θα ανήκει σε εκείνο. Αυτό είναι που το κάνει μοναδικό και ασυναγώνιστο. Αλλά εμείς, οι Γερμανοί, το παρακάνουμε. Δεν είναι απαραίτητο να δείχνουμε στους συμπολίτες μας πόσο μας χαροποιεί να βλέπουμε τις ήττες των ομάδων τους. Και ειδικά εμείς, που αναμφίβολα δεν έχουμε και το καλύτερο χιούμορ. Εύχομαι στο μέλλον να είμαστε πιο χαλαροί στις σχέσεις μας με άλλους οπαδούς. Να μην τους δείχνουμε μέρα με τη μέρα ότι κοιτάζουμε τι διαβατήριο κρατάνε στα χέρια τους. Κατ' άλλα εύχομαι στην Εθνική μας ομάδα να στεφθεί Παγκόσμια πρωταθλήτρια».\nΓι' αυτούς τους λόγους (και πολλούς ακόμα) λοιπόν δεν είμαστε με τη Γερμανία.


Αυτόχθονες Έλληνες: Άγνωστοι Ήρωες του 21 : Κωνσταντής Νικόδημος\nΤο πραγματικό του όνομα ήταν Κωνσταντίνος Αργύρης, αλλά έγινε γνωστός με το όνομα της οικογένειας της μητέρας του, ΝΙκόδημος.Γεννήθηκε στα Ψαρά γύρω στο 1794. Διορίστηκε το 1821 από την Βουλή των Ψαρών γραμματέας στο πλοίο του Νικολάου Αργύρη. Πήγε και αυτός στη Χίο για να πολεμήσει τους Τούρκους που είχαν αγκυροβολήσει εκεί. Στις 24 Σεπτεμβρίου 1824 ανατινάζει στον αέρα μια κορβέτα και εν συνεχεία επιτελεί επανειλημμένες άλλες εφόδους με το πυρπολικό του. Ως κυβερνήτης πυρπολικού έλαβε μέρος στη ναυτική επιχείρηση στο Τρίκερι (1823), στη Σάμο (1824) και στο Μεσολόγγι (1826).\nΑναρτήθηκε από ΔΙΟΝΥΣΟΣ στις 6:40 μ.μ. Ετικέτες 1821 , ΗΡΩΕΣ , ΙΣΤΟΡΙΑ


Ημιαυτόματη οριζόντια μηχανή συσκευασίας σταθερής κλίσης\nUNIQUE η μοναδική ημιαυτόματη μηχανή συσκευασίας σταθερής κλίσης 45 μοιρών!\nΚατάλληλη για μικρές και μεσαίες παραγωγές. Αποτελεί την τέλεια λύση για συσκευασία αρτοσκευασμάτων, μπισκότων, ζυμαρικών, γλυκών, φρούτων, λαχανικών, κριτσινιών κ.α. Ιδανική για στσκευασία για παστέλι, για μπάρες δημητριακών, κέικ, μαντολάτου, χαλβά, σάντουιτς, λουκουμιών σε σκαφάκι, φρούτων σε σκαφάκι αρωματικών αυτοκινήτου, παιχνιδιών, σφουγγαριών κλπ.\nΜε κλίση 45 μοιρών, δίνει τη δυνατότητα ακόμα και για συσκευασία χύμα προϊόντων όπως ξηροί καρποί, ρύζι, ζυμαρικά, καραμέλες, αποξηραμένα φρούτα, καφές, ζάχαρη, ζωοτροφές, κλπ.\nΈχει ρυθμιζόμενο μήκος και πλάτος σακούλας με εύκολο τρόπο και είναι κατάλληλη για χρήση με κάθε είδος πλαστικού φιλμ. Διαθέτει οθόνη αφής με 200 μνήμες προϊόντων και εύκολο τρόπο χειρισμού.\nΗ ταχύτητα παραγωγής μπορεί να φτάσει και τα 20 τμχ το λεπτό.\nΓνωρίστε την καινοτομία της Italdibipack ικανή να συσκευάσει σε σακούλα (pillow bag) κάθε είδους προϊόν.\nΟ χειριστής τοποθετεί το προϊόν στην ειδική γλίστρα και αυτό εισέρχεται μέσα στο φίλμ και την σακούλα. Στη συνέχεια πατάει το πεντάλ και η μηχανή ολοκληρώνει την μεταφορά και την συγκόλληση της σακούλας. Η μηχανή έχει τη δυνατότητα να λειτουργήσει και αυτόματα με χρονοκαθυστέρηση ή φωτοκύτταρο.\n• Μέγιστη ταχύτητα 20-25 τμχ / λεπτό. Η ταχύτητα ρυθμίζεται με ηλεκτρονικό έλεγχο με inverter με σκάλες από το 0 ως το Max. Επίσης η μηχανή διαθέτει μπουτόν λειτουργίας σε πολύ χαμηλή ταχύτητα για την εύκολη αρχική τροφοδοσία του φιλμ.\n• Όλοι οι τύποι Φιλμ συσκευασίας είναι συμβατοί για τη συγκεκριμένη μηχανή\n• Διαστάσεις ρολού φιλμ είναι: Πλάτος μέγιστο 700mm, Εξωτερική διάμετρος μέγιστη 350 mm, Εσωτερική διάμετρος ελάχιστη 70mm\n• Διαστάσεις σακούλας: Μήκος από 10 mm ως όσο θέλετε mm, Πλάτος από 10mm ως 300mm, Ύψος από 10mm ως 170mm.\n• Διαστάσεις προϊόντος: Μήκος από 10 mm ως όσο θέλετε mm, Πλάτος από 10mm ως 290mm, Ύψος από 10mm ως 180mm\n• Η ρύθμιση της μηχανής βάσει των διαφορετικών διαστάσεων των προϊόντων γίνεται χειροκίνητα με εύκολο τρόπο.\nΔΙΑΣΤΑΣΕΙΣ ΜΗΧΑΝΗΣ KAI ΤΡΟΦΟΔΟΣΙΑ\n• Μήκος 750mm, Πλάτος 1000mm, Ύψος 1.700mm, Βάρος 300 Kg\n• Τάση τροφοδοσίας μονοφασική 220V, 50-60 Hz\n• Μέγιστη κατανάλωση 4 Kw.\n• Δεν απαιτεί τροφοδοσία πεπιεσμένου αέρος\n• Διατίθενται μαζί με τη μηχανή όλα τα απαραίτητα πιστοποιητικά όπως ΕΝ-294, ΕΝ-60204/1 σύμφωνα με την οδηγία 98/37 CEE της Ευρωπαϊκής Ένωσης.


By Σορίν Ρούσι Τελευταία ενημέρωση 25 Απρ. 2014\nΣτις 24 Απριλίου 2014, η Ryanair εξέδωσε δελτίο τύπου που ανακοινώνει τη διαδρομή Βουκουρέστι - Charleroi Βρυξέλλες. Αυτό θα είναι το 3ο μετά Βουκουρέστι - Λονδίνο και Βουκουρέστι - Δουβλίνο, που θα τιμηθεί με καθημερινές πτήσεις, από τις 26 Οκτωβρίου 2014, τη χειμερινή περίοδο 2014/2015.\nΕπιχειρησιακό πρόγραμμα Βουκουρέστι - Charleroi Βρυξελλών με τη Ryanai:\nCRL 10:45 - 14:30 OTP - Δευτέρα, Τρίτη, Τετάρτη, Πέμπτη, Παρασκευή, Σάββατο\nOTP 14:55 - 16:40 CRL - Δευτέρα, Τρίτη, Τετάρτη, Πέμπτη, Παρασκευή, Σάββατο\nCRL 6:55 - 10:40 OTP - Κυριακή\nOTP 11:05 - 12:50 CRL - Κυριακή\nΓια να γιορτάσει την έναρξη αυτής της διαδρομής από το Βουκουρέστι, η Ryanair έθεσε σε πώληση 100 εισιτήρια, σε ολόκληρο το δίκτυο προορισμών, σε τιμές που ξεκινούν από 000 EUR. Τα εισιτήρια προσφοράς ισχύουν για πτήσεις που πραγματοποιούνται Δευτέρα, Τρίτη, Τετάρτη και Πέμπτη τον Μάιο και τον Ιούνιο. Κρατήσεις εισιτηρίων προσφοράς μπορούν να γίνουν έως τις 19.99 Απριλίου (συμπεριλαμβανομένου) στο www.ryanair.com.\nΕδώ είναι μια ευκαιρία να ταξιδέψετε φθηνότερα σε προορισμούς όπως η Γκραν Κανάρια, η Τενερίφη, το Ναδόρ, το Ραμπάτ, το Φάρο, η Ταγγέρη, το Μάντσεστερ και πολλοί άλλοι στην Ευρώπη, τη Βορειοδυτική Αφρική, προορισμούς στους οποίους η Ryanair πετά από τις Βρυξέλλες στο Σαρλερουά.\nΑν και η Ryanair δεν έχει κάνει αισθητή την παρουσία της στη ρουμανική αγορά, τα τελευταία χρόνια, με το άνοιγμα των δρομολογίων στο Βουκουρέστι, ο ιρλανδικός αερομεταφορέας αρχίζει να κερδίζει όλο και περισσότερο έδαφος. Αναμένω ότι η Ryanair θα ξεκινήσει μια βάση στο διεθνές αεροδρόμιο Henri Coanda στο εγγύς μέλλον. Μπορεί να μην είναι φέτος, αλλά η ταχεία και επιθετική εξέλιξη μου δείχνει ότι η αεροπορική εταιρεία χαμηλού κόστους έχει μεγάλα σχέδια για το Βουκουρέστι και περιμένω να ανακοινώσει άλλα δρομολόγια.


Νίκος Γκάλης: «Μακάρι ο Άρης να πάει όσο πιο ψηλά γίνεται»! | SDNA\nΝίκος Γκάλης: «Μακάρι ο Άρης να πάει όσο πιο ψηλά γίνεται»!\n27 Οκτωβρίου 2017, 18:27\nΤελευταία ανανέωση: 27 Οκτωβρίου 2017, 18:34\nΟ Νίκος Γκάλης παραβρέθηκε σε εκδήλωση στη Ρόδο και σε δηλώσεις που έκανε μίλησε, για τον φετινό Άρη και την παρουσία του Παναγιώτη Γιαννάκη στον πάγκο των «κιτρίνων».\n«Χαίρομαι και εγώ που είμαι στην Ρόδο στην γενέτειρα μου και βλέπω όλο αυτόν τον κόσμο εδώ! Είναι μεγάλη χαρά μου που νιώθω την αγάπη του κόσμου, μικρά παιδιά, αλλά και μεγάλους να είναι εδώ. Είναι όμορφες οι στιγμές»\nΣε ερώτηση για την αγάπη του κόσμου που συνεχίζεται ακόμη και τώρα, που δεν παίζει, κάτι που βίωσε και κατά την επιστροφή του από την Αμερική και την βράβευσή του στο Hall of fame είπε: «Ναι σίγουρα είναι μεγάλη χαρά, είναι η μεγαλύτερη αμοιβή για έναν παίκτη, να καταφέρει να μείνει το όνομα του στην ιστορία και μετά από την ενεργό δράση. Όπως είχα πει, ένιωσα σαν να παίζω ακόμη στο γήπεδο».\nΓια το μήνυμα που έστειλε στα παιδιά τόνισε: «Βρέθηκα εδώ με τα παιδιά, είναι μεγάλη υπόθεση. Αυτό που είπα στα παιδιά είναι ότι ο σωστός δρόμος είναι του αθλητισμού και αυτόν πρέπει να ακολουθήσουν. Αυτό που είπα και στους γονείς είναι να ακολουθήσουν τον αθλητισμό, ανεξάρτητα από το αν είναι μπάσκετ ή άλλο άθλημα».\nΌταν του ζητήθηκε να κάνει μια ευχή για τον Άρη του Παναγιώτη Γιαννάκη είπε: «Μακάρι, το εύχομαι να πάει η ομάδα όσο καλύτερα και όσο πιο ψηλά γίνεται και μπορεί».\nΜενουδάκος: «Εμφανής η αλλαγή που υπάρχει στην ψυχολογία του ΠΑΟΚ»\nΜε Ζάρα η αποστολή του ΠΑΟΚ για Τρίκαλα


H νέα δίαιτα που κάνει θραύση... | larissanet.gr - H Νέα Εφημερίδα της Λάρισας\nΥγεία » H νέα δίαιτα που κάνει θραύση…\nH νέα δίαιτα που κάνει θραύση…\nΗμερομηνία: 2 Νοεμβρίου 2014, 14:02 Κατηγορία: Υγεία\nΗ νέα δίαιτα που κάνει παγκόσμια θραύση συνιστά τη διατροφή των ανθρώπων των σπηλαίων και υποστηρίζει ότι όχι μόνο χάνετε εύκολα κιλά αλλά μειώνετε και στο μισό τις πιθανότητες για καρκίνο του εντέρου.\nΟι οπαδοί της δίαιτας αποφεύγουν τα επεξεργασμένα τρόφιμα – όπως τα φαστ φουντ, συσκευασμένα προϊόντα, το ψωμί και τα ζυμαρικά. Αντ” αυτού τρώτε μόνο τρόφιμα που είχαν οι πρόγονοι μας, καθότι κυνηγοί-τροφοσυλλέκτες, όπως φρούτα, λαχανικά, ξηρούς καρπούς και άπαχο κρέας.\nΟ Βρετανός αθλητής του κρίκετ Αντριου Φλίντοφ καθώς και οι κινηματογραφικοί αστέρες Μέγκαν Φοξ και Μάθιου Μακ Κόναχι είναι μεταξύ εκείνων που έχασαν βάρος με αυτή τη δίαιτα.\nΩστόσο, πρόσφατη έρευνα από το Πανεπιστήμιο Εμορι στην Ατλάντα, αποκαλύπτει ότι η δίαιτα αυτή μειώνει σημαντικά τις πιθανότητες εμφάνισης καρκίνου του εντέρου.\nΣτα πλαίσια της έρευνας οι επιστήμονες μελέτησα 3.201 άνδρες και γυναίκες, οι οποίοι ταξινομήθηκαν ανάλογα με το πόσο «παλαιολιθική» ήταν η διατροφή τους. Είχαν, επίσης, δοκιμάσει και ένα μεσογειακό πρότυπο διατροφής που επιτρέπει την μέτρια κατανάλωση γάλακτος, γιαούρτι, δημητριακά και αλκοόλ. Στη συνέχεια, τα διατροφικά στοιχεία ορίστηκαν από τα ιατρικά αρχεία τους.\nΑπό αυτούς οι 564 ανέπτυξαν ένα ορθοκολικό αδένωμα – ένας καλοήθης όγκος που είναι ένας πρόδρομος για την ασθένεια.\nΑλλά για τις γυναίκες με την πιο παλαιολιθική δίαιτα, ο κίνδυνος ανάπτυξης του όγκου μειώθηκε κατά 29%, και εκείνων που έτρωγαν μεσογειακή διατροφή είχαν 26% λιγότερο κίνδυνο.\nΓια τους άνδρες, αυτές οι δίαιτες είχαν μια ακόμη μεγαλύτερη επίδραση, με τα αντίστοιχα ποσοστά να φτάνουν τα 51% και 42%.


Καθώς πλησιάζει η έξοδος από το ευρώ – Meganisi News\nΤου ΚΩΣΤΑ ΛΑΠΑΒΙΤΣΑ Καθηγητή Οικονομικών στη σχολή SOAS του Πανεπιστημίου του Λονδίνου\nΟσοι ασκούν κριτική είναι ανεύθυνοι, εκτός πραγματικότητας, ή απλώς γραφικοί. Στην ομιλία του στη ΔΕΘ ο πρωθυπουργός ομολόγησε ξεκάθαρα και την αιτία του μονόδρομου: η Ελλάδα πρέπει να παραμείνει πάση θυσία μέσα στο πλαίσιο του σκληρού νομίσματος.\nΕίναι αλήθεια ότι η σκληρή λιτότητα πήγασε από τον συντηρητικό πυρήνα του ευρώ. Το παράδοξο όμως που δεν εκτίμησε ούτε η κυβέρνηση ούτε η τρόικα, είναι ότι η λιτότητα έφερε πιο κοντά και την έξοδο από το ευρώ. Από τη μια, η ζήτηση κατέρρευσε λόγω των κρατικών περικοπών, της αύξησης των φόρων και της μείωσης μισθών και συντάξεων. Από την άλλη, οι τράπεζες περιόρισαν την παροχή ρευστότητας για να ισχυροποιήσουν τους ισολογισμούς τους. Ο συνδυασμός τσάκισε τη μικρομεσαία ραχοκοκαλιά της ελληνικής οικονομίας και ανέβασε την ανεργία στα ύψη. Συνεπώς οι στόχοι για το έλλειμμα δεν επιτυγχάνονται, ενώ η δυναμική του χρέους είναι πλέον εκτός ελέγχου.\nΑντιμέτωπη με την αποτυχία, η κυβέρνηση παραδέρνει. Η εκποίηση περιουσιακών στοιχείων και οι μαζικές απολύσεις από το Δημόσιο θα κάνουν τα πράγματα ακόμη χειρότερα. Ο κ. Παπανδρέου έκανε την απίστευτη δήλωση ότι επιδιώκει να υπάρχει ένας τουλάχιστον εργαζόμενος σε κάθε οικογένεια στο άμεσο μέλλον. Ισως για να σηκώνει το βάρος της νέας φορολογίας ακίνητης περιουσίας.\nΔυστυχώς όμως η χώρα βρίσκεται μπροστά σ’ αυτές τις εξελίξεις με γονατισμένη οικονομία ακριβώς λόγω του μνημονίου. Αρα η επερχόμενη αλλαγή μπορεί να δημιουργήσει φαινόμενα πρωτοφανούς κοινωνικής διάλυσης. Τα δύο μεγάλα κόμματα, όντας υπεύθυνα για την κατάσταση, δεν θα μπορέσουν να σταθούν στο ύψος των περιστάσεων. Το πρώτο ζητούμενο λοιπόν είναι να βγουν μπροστά οι κοινωνικές και πολιτικές δυνάμεις που θέλουν να αποτρέψουν την κοινωνική καταστροφή. Χρειάζεται ένας ευρύς μετωπικός πολιτικός σχηματισμός με επίκεντρο την αριστερά.\nΗ έξοδος από το ευρώ, από την άλλη, θα φέρει βαθιά αναταραχή που θα απαιτήσει συντεταγμένη αντιμετώπιση. Πρέπει να τεθούν οι τράπεζες υπό δημόσια ιδιοκτησία, να επιβληθεί έλεγχος στις κεφαλαιακές ροές, να ενεργοποιηθεί η νομισματική πολιτική για να καλυφθεί το πρωτογενές έλλειμμα, να γίνει αναδιανομή εισοδήματος και πλούτου για να στηριχτούν τα λαϊκά στρώματα, και να ληφθούν έκτακτα διοικητικά μέτρα για τις ανάγκες σε καύσιμα, τρόφιμα και φάρμακα. Δεν υπάρχει τίποτε ακατόρθωτο ή πρωτοφανές σε όλα αυτά.\nTags: Καθώς πλησιάζει η έξοδος από το ευρώ, Του Κώστα Λαπαβίτσα


Arrow (2012-2020) - Page 9 - ΤΗΛΕΟΡΑΣΗ - GreekComics\nΠρέπει να διευρύνεις το σπόιλερ σου.\nΩραία η στολή, αλλά πολύ μαύρο ρε παιδί μου... Γιατί δε τη κάνουν λίγο πιο μπλε;\nΓεματο easter eggs το χθεσινο επεισοδιο.Αντε σιγα-σιγα να δουμε και την Katana στην Team Arrow.\nΠαντως λυπαμαι υπερβολικα τον Detective Lance.Ειναι ο μονος που δεν ξερει οτι η Sara ειναι νεκρη και ολοι του κρυβουν την αληθεια.Οπως φαινεται ομως αυτο θα αλλαξει μεχρι το τελος της season.\nΣημερα τον λυπηθηκα ακομη περισσοτερο\nΤο μυαλο μου δεν εκανε καθολου αυτη τη συνδεση.Ισως δουμε τη Thea Queen ως Speedy (Mia Dearden) ή Artemis.\nΒλέπω τον Batman να ζηλεύει...\nΜα να προτείνει ο Ρα'ς Αλ Γκουλ στον Όλιβερ να το διαδεχθεί πριν να περιμένει να εμφανιστεί ο Μπρους;\nΑναφορικά με το επεισόδιο 16.\nΜε τον Ρα'ς Αλ Γκουλ να είναι πρόθυμος να ενοχοποιήσει τον Όλιβερ προκειμένου να τον ωθήσει να αναλάβει το χρίσμα του, δεν θα με εξέπληττε αν ο Όλιβερ αποκάλυπτε στον κόσμο την ταυτότητα του μέχρι το τέλος της σεζόν. Έτσι και αλλιώς σχεδόν όλοι απ' όσους νοιάζεται έχουν ακολουθήσει το ίδιο μονοπάτι με αυτόν.\nΚαι μένα αυτή είναι η θεωρία μου για το τέλος της σεζόν, άλλωστε υπάρχουν βάσεις στα κόμικς. Και αν έχεις δει το trailer που έδειξαν στο PaleyFest.......\nΟ Φλας θα επισκεφτεί την Νάντα Παρμπάτ, όπως δείχνουν οι φώτο από το φινάλε του Arrow που θα βρείτε εδώ και κλικάρετε με δικιά σας ευθύνη για πιθανά spoilers.\nΤο βραδυ θα το δω\nΠαρα πολυ ωραιο το τελευταιο επεισοδιο.Μπορει ο τριτος κυκλος να ηταν λιγο χλιαρος σε σχεση με τους αλλους δυο αλλα στο τελος θεωρω οτι αποζημιωσε με το παραπανω.Πιο πολυ εμοιαζε με series finale.Ουσιαστικα ειναι το τελος μια εποχης και η αρχη μιας καινουριας κατευθυνσης για τη σειρα.Αρκετα plot points ειναι ακομη ανοιχτα.\nΥ.Γ Speedy και δεν ειμαι καλα\nΌσο περισσότερο σκέφτεσαι το επεισόδιο, τόσο περισσότερο αναδεικνύονται τα κενά του και τα αρνητικά του.\nΗ δικαιολογία του Flash για να μην βοηθήσει στην Starling; Από την στιγμή που τον εμφανίζουν στο φινάλε και τον βλέπουμε να ξεφορτώνεται ολόκληρη την League σε δευτερόλεπτα, πρέπει να είναι έτοιμοι να μας εξηγήσουν γιατί δεν μπορεί να βοηθήσει να σωθούν εκατομμύρια άνθρωποι, ενώ μπορεί να το κάνει σε μερικά λεπτά.\nΟι στολές της League είναι αλεξίσφαιρες όταν το θυμούνται;\nDiggle, φόρα μια μάσκα στο μέλλον οπωσδήποτε.\nΞαφνικά η Felicity δεν μπορεί να ασχοληθεί με τους νανίτες για να πάει ο Ray να σώσει τον Oliver; Έχει λύσει σχεδόν κάθε πρόβλημα που αφορά τεχνολογία (όπως έχουμε δει όσο βοηθούσε τον Ray με την στολή).\nΣιγά σιγά μαθαίνω απ'έξω όλα τα μέρη του Βανκούβερ που χρησιμοποιούν στα γυρίσματα του Flash και του Arrow.\nΑυτό σημαίνει ότι δεν μου άρεσε το επεισόδιο; Δεν θα το έλεγα. Είχε ωραία δράση, μερικές σημαντικές στιγμές μεταξύ διάφορων χαρακτήρων και κατάφερε να κλείσει τις ιστορίες των περισσότερων με ικανοποιητικό τρόπο, έχοντας και κάνα δυο cliffhangers.\nΟ Malcolm συνεχίζει να είναι από τους γ@μ@τους χαρακτήρες της σειράς.\nΗ Thea έγινε επιτέλους Speedy/Red Arrow/whatever, ο Ray θα αποκτήσει επιτέλους την ικανότητα που περιμέναμε να δούμε τόσο καιρό, o Oliver θα ζήσει προσωρινά μια φυσιολογική ζωή.\nΚαι μπορεί πλέον να μισώ την Felicity όσο λίγους φανταστικούς χαρακτήρες , αλλά θα προκύψει ένα καλό από την σχέση τους. Θα δούμε λογικά έναν Oliver πιο χαλαρό, που θα θυμίζει περισσότερο τον Ollie των κόμικς. Και στα flashback θα βλέπουμε έναν Oliver που πλησιάζει το πως τον είδαμε στην αρχή της σειράς, δηλαδή έναν ψυχρό δολοφόνο.\nΤο CW είχε αρχικά "μεγάλα σχέδια" για την Harley Quinn στο Arrow, σύμφωνα με την ηθοποιό Willa Holland που υποδύεται την Thea Queen. Παρ΄όλα αυτά, τα στελέχη της DC αποφάσισαν εναντίον αυτής της κίνησης λόγω της συμμετοχής της χαρακτήρα στην επερχόμενη ταινία Suicide Squad.\n"Είχαμε μεγάλα σχέδια για την Harley. Αλλά υποθέτω κάποια εντολή ήρθε από τα στελέχη της DC να μην προχωρήσουμε", είπε η Holland στο Flickering Myth. "Είχαμε αυτό το tease με τα κοτσίδια και την στολή της ARGUS, αλλά δεν θα το δούμε ποτέ. Θα μας άρεσε να την έχουμε στο Arrow, αλλά δεν θα συμβεί".\nΠόσο-μα-πόσο σπαστικοί γίνονται με τα κολλήματά τους δεν περιγράφεται...\nEdited May 27, 2015 by BATNICK\nδυστυχως στον 3ο κυκλο βαρεθηκα αρκετα επεισόδια (κάποια τα ειδα σε 3 δοσεις ), ευτυχως το τελευταίο δεν ανήκε σ αυτα\nΟι καλύτερες στιγμές του Arrow φετος ήταν τα crossover επεισόδια με Flash. Φυσικά και δε συγκρίνεται με το Flash που ειναι πολύ ανωτερο του συνολικα.\nΒρέθηκε ο ηθοποιός που θα ερμηνεύσει τον Damien Dahrk.\nΤο καλύτερο όμως είναι η νέα στολή:\nEDIT: Αυτή την στιγμή πραγματοποιείται το πάνελ για τις σειρές της DC. Πολύ περιληπτικά, ο Arrow επιτέλους αλλάζει όνομα, η Starling City αλλάζει όνομα, προστίθενται νέοι χαρακτήρες. Μπείτε στο λινκ για περισσότερες λεπτομέρειες.\nΤο πρώτο επεισόδιο της σεζόν τιτλοφορείται Green Arrow.\nΗθοποιάρα. Και γενικά όλο το cast μου άρεσε πολύ. Κρίμα που δεν θα συνεχίσει.\nΣτο επεισόδιο της επόμενης εβδομάδας θα δούμε ακόμη έναν Batman villain στη σειρά.Αυτή τη φορά θα είναι ο Anarky.Εγώ λέω στη season 5 να βάλουν τον Joker για να τελειώνουμε\nΤον έχουν ήδη καπαρώσει το Gotham και μάλιστα βγήκε αναπάντεχα καλός ο ηθοποιός που τον παίζει.\nΚάποιες σκόρπιες σκέψεις για το δεύτερο επεισόδιο.\nΔεν περίμενα ποτέ πως θα κάλυπταν στην σειρά και το δημαρχιλίκι του Όλιβερ.\nΕπίσης, περίμενα πως η Σάρα Λανς που θα εμφανιστεί στο Legends of Tomorrow θα ήταν από κάποιο παράλληλο σύμπαν, αλλά φαίνεται πως μέχρι να τελειώσει η σειρά, θα έχουν πάρει όλα τα μέλη της ομάδας ένα μπανάκι στα Lazarus Pits. Ούτε ιαματικά λουτρά να' ταν.\nΠαρόλα αυτά θεωρώ μέχρι στιγμής την σεζόν καλύτερη από την τρίτη, αν και έχει πολύ δρόμο ακόμα για να ανεβάσει τους ρυθμούς όπως αρμόζει σε μια τέτοια σειρά. Ο Ντέιμαν Νταρκ πάντως είναι πιο ενδιαφέρον κακός από τον τρόπο που χειρίστηκαν τον Ρα'ς, ενώ και ο ηθοποιός που τον παίζει είναι κλάσεις ανώτερος.\nEdited October 15, 2015 by GreekComicFan\nΦάση είχε το επεισόδιο με τον Κόνσταντιν. Τώρα να δω πότε θα τον ξαναδούμε.\n4 επεισόδια και εδώ και μπορώ να πω ότι λιγάκι διορθώθηκε. Έχει χάσει εδώ και καιρό καλή θέση στις κομικσοσειρές, καταλαβαίνω ότι έφερε τη μόδα τους στην τηλεόραση, απόδειξε ότι δεν υπάρχει μόνο το Smallville (που ήταν η εξαίρεση) αλλά του λείπουν πολλά. Το σενάριο έχει κάτι να πει, αλλά η ηθοποιία που το συνοδεύει είναι για τα μπάζα. Κλαίνε και γελάω! Πάω να κατεβάσω και το νεο\nδεν βλεπω arrow αλλα ειδα το επεισοδιο με τον constantine.. μου ελειψε..\nΌντως...!Δεν προλάβαμε να τον χορτάσουμε καλά-καλά και τον σταμάτησαν...!\nΩραία η παρουσία του στο Arrow...!Κλέβει την παράσταση...!\nγια μένα, πρέπει να βρουν τρόπο είτε να το ξεκινήσουν ξανά σε άλλο κανάλι, είτε μέσω άλλων σειρών να κλείσουν το cliffhanger.\nΠολύ καλή η φετινή σεζόν, κρατάει συνεχώς αμείωτο το ενδιαφέρον. Μια λύση για τον Constantine (τον οποίο ήξερα μόνο ονομαστικά και είδα πρώτη φορά στο πρόσφατο επεισόδιο) θα ήταν να ενταχθεί με κάποιο τρόπο στο επερχόμενο Legends of Tomorrow (εάν δεν μπορεί να συνεχιστεί τελικά η αυτόνομη σειρά)\nΔύσκολο αυτό που λες. Το Legends of Tomorrow είναι επιστημονικής φαντασίας, ενώ το Constantine είναι Dark Fantasy. Απλά δε κολλάει


«Ιεραποστολή και Πολυπολιτισμικότητα» | Η ΟΡΘΟΔΟΞΙΑ ΣΤΗΝ ΑΠΩ ΑΝΑΤΟΛΗ.\nΗ ΟΡΘΟΔΟΞΙΑ ΣΤΗΝ ΑΠΩ ΑΝΑΤΟΛΗ.\tΙουνίου 6, 2010 / dosambr\n«Ιεραποστολή και Πολυπολιτισμικότητα»\n(Περίληψη εισήγησης στην Ακαδημία Θεολογικών Σπουδών, 13-3-2004)Θανάσης Ν. Παπαθανασίου,\nΔρ. Θεολογίας, Εκπαιδευτικός, Αρχισυντάκτης του περιοδικού «Σύναξη»\nΕίναι μάλλον αναμενόμενο, η προσέγγιση των σχέσεων Πολιτισμού και Ιεραποστολής να σημαίνει τη διαβεβαίωση ότι η Ορθόδοξη ιεραποστολή ανέκαθεν σέβεται την πολιτισμική ποικιλία της ανθρωπότητας, αποδέχεται τις ντόπιες γλώσσες, δεν ακυρώνει συλλήβδην τις παραδόσεις των λαών που συναντά κλπ. Αυτό είναι ένα σημαντικό ζήτημα, για το οποίο μπορεί να γίνει ουσιώδης συζήτηση. Η παρούσα εισήγηση, ωστόσο, δεν θα επικεντρωθεί σ’ αυτό. Οφείλει να προηγηθεί η εξέταση ενός άλλου ζητήματος: Είναι συμβατά αυτά τα δύο μεγέθη, ο Πολιτισμός και η Ιεραποστολή; Αν όντως είναι, γιατί είναι; Και είναι έτσι πάντα (δηλαδή σε κάθε θρησκεία και σε κάθε πολιτισμό), ή εξαρτάται από προϋποθέσεις;\nΑν προσεγγίσουμε τη λογική του πολυθεϊσμού στον αρχαίο κόσμο, θα δούμε ότι έχει δύο βασικά χαρακτηριστικά: 1. Αναγνωρίζει απόλυτη προτεραιότητα στο πολιτισμικό κριτήριο, και 2. Δεν περιέχει την έννοια της ιεραποστολής. Δηλαδή:\nΓια τον πολυθεϊστή η ύψιστη και αιώνια πραγματικότητα είναι η φύση / ο κόσμος. Κάθε έκφανσή του (κάθε, δηλαδή, επιμέρους τόπος, κατοικημένος από συγκεκριμένο λαό που γεννά αντίστοιχο πολιτισμό) έχει τη δική της φυσιογνωμία: αναβλύζει το δικό της νερό, παράγει το δικό της κρασί, έχει τους δικούς της θεούς. Ο πολυθεϊστής μπορεί να παραδεχτεί ότι κάθε λαός έχει τους θεούς που του «ταιριάζουν», ή να θέσει θέμα κατωτερότητας των ξένων θεών, δεν θα θέσει όμως θέμα ανυπαρξίας τους. Ο Σπαρτιάτης, π.χ., τους θεούς των βαρβάρων τους θεωρεί βάρβαρους, όχι όμως ανυπόστατους. Ένας αστός της Βαβυλώνας δεν έχει κανέναν λόγο να έχει θεό του έναν θεό της ερήμου, αναγνωρίζει όμως ότι ο νομάδας της ερήμου δεν θα μπορούσε παρά να ανήκει στη δικαιοδοσία θεού της ερήμου. Συχνά τον θεό του εχθρού του επιδιώκει να τον υποτάξει, όπως και τον ίδιο τον εχθρό (αντίθετα προς όψιμους ισχυρισμούς ότι ο πολυθεϊσμός έχει υπάρξει ανεκτικός). Αν όμως κάποιοι ξένοι θεοί δεν του φανούν πολιτισμικά παράταιροι ή αξιολογικά απορριπτέοι, μπορεί απλούστατα να τους προσθέσει στο δικό του πάνθεον. Θέμα ιεραποστολής (κήρυξης, δηλαδή, της αλήθειας ενός και μόνο θεού για όλους τους λαούς) δεν μπορεί να τεθεί.\nΟ Χριστιανισμός διαθέτει μια ριζικά διαφορετική λογική (η οποία εμφανίστηκε στον κόσμο της ύστερης αρχαιότητας ως καινοτομία): 1. Δίνει απόλυτη προτεραιότητα στο ερώτημα περί της Αληθείας, και 2. Έχει ιεραποστολή. Ήτοι:\nΟ κόσμος δεν είναι η μόνη πραγματικότητα. Πλάι του υπάρχει μια ύπαρξη απολύτως διαφορετική? ο Θεός. Ο κόσμος δεν είναι προαιώνιος και αυθύπαρκτος, αλλά δημιούργημα. Ο Θεός, συνεπώς, είναι η πηγή νοήματος ολόκληρου του κόσμου, σε όλες τις επιμέρους εκφάνσεις του, για όλους, δηλαδή, τους τόπους, τους λαούς και τους πολιτισμούς. Η βιβλική οπτική κατεβάζει από τον θρόνο το πολιτισμικό κριτήριο και εγκαθιστά εκεί το ερώτημα περί της Αληθείας και την ενότητα της ανθρωπότητας. Η Ιεραποστολή είναι φυσική συνέπεια αυτής της οπτικής. Είναι το κάλεσμα του σύμπαντος κόσμου σε μια έσχατη πραγμάτωσή του, η οποία δεν υπάρχει στο πολυθεϊστικό πλαίσιο.\nΣτον Χριστιανισμό, η σχέση της Αλήθειας (: Θεού) προς τους πολιτισμούς αποδίδεται περιεκτικά με τον θεολογικό όρο Σάρκωση. Μοντέλο της ιεραποστολής είναι η σάρκωση του Χριστού. Η Εκκλησία συγκροτείται στην ιστορία αυθεντικά εφόσον προσλαμβάνει τα συγκεκριμένα ανθρώπινα δεδομένα και συμβάλλει στις πολιτιστικές δημιουργίες. Ο πολιτισμός είναι αληθής σάρκα της, κι όχι περιτύλιγμα προορισμένο για πέταμα. Δεν είναι όμως ούτε σαρκοφάγος. Ουδείς πολιτισμός εγκιβωτίζει την Αλήθεια, όπως, αντίστοιχα, η ιστορική, εβραϊκή σάρκα που είχε λάβει ο Χριστός δεν τον μονοπώλησε εντός της.\nΣημερινές θεολογικές απόψεις που καθιστούν βασικό άξονά τους την ταύτιση πολιτισμικής και θρησκευτικής ταυτότητας (απόψεις που δεσπόζουν στον τόπο μας τουλάχιστον κατά τις τελευταίες δεκαετίες και προσδιορίζουν την εκκλησιαστική ταυτότητα ως «αναβάπτιση στις ρίζες μας» και ως «πιστότητα στην πολιτισμική ιδιοπροσωπία του τόπου») ολισθαίνουν στη λογική που χαρακτηρίζει τον πολυθεϊσμό, παρόλο που ειλικρινά αποτάσσονται το μεταφυσικό περιεχόμενό του. Δεν εξηγούν, π.χ., πώς ο Χριστός καλεί στο Σώμα Του τον Ινδό, αφού (βάσει των εν λόγω απόψεων) η πολιτισμική του ταυτότητα είναι συνυφασμένη με τον Ινδουϊσμό και άρα αποκλείεται να μείνει Ινδός και ταυτόχρονα να γίνει Χριστιανός. Μια τέτοια (χριστιανική) έμφαση στο πολιτισμικό κριτήριο, ή αδιαφορεί για την Ιεραποστολή, ή την ασκεί ως πολιτιστικό ιμπεριαλισμό.\nΠαρόμοια, σημερινές περιπτώσεις μη χριστιανικών θρησκειών (ή ιδεολογιών) που ασκούν ιεραποστολή, βασίζονται στο ότι πλέον παραχωρούν, κατά διαφόρους τρόπους (και με περιεχόμενο διαφορετικό από του Χριστιανισμού), προτεραιότητα στο ερώτημα περί Αληθείας\nFiled under ΔΙΑΦΟΡΑ, Uncategorized\n← Ένα video από την Ιεραποστολή στην Ταιβάν\nΙεραποστολικοί προβληματισμοί →


Τρία νέα προϊόντα από την Farecla - infoSERVICE\nΑρχική›PLAYER›Τρία νέα προϊόντα από την Farecla\nΣύστηµα G 360 SUPER FAST\nΠρόκειται για ένα νέο σύστηµα λείανσης και φινιρίσµατος, το οποίο αποτελείται από την αλοιφή G360 Super Fast Compound και από την G360 Super Fast Finish. Η G360 Super Fast Compound είναι ένα πολύ γρήγορο προϊόν κοπής και όταν χρησιµοποιείται µε το εξαιρετικό σφουγγάρι κοπής µε µικροΐνες G Mop Super High Cut Pad, γλιστρά εύκολα πάνω στην επιφάνεια και αφαιρεί γρήγορα και µε πολύ λίγη προσπάθεια σηµάδια τριβής P1500. Αυτό αναιρεί την ανάγκη λείανσης της επιφάνειας µε λειαντικούς δίσκους P3000, καταργώντας ένα στάδιο λείανσης και εξοικονοµώντας έτσι χρόνο και χρήµα, δηλαδή τον χρόνο που απαιτείται για το στάδιο λείανσης της επιφάνειας µε Ρ 3000 και το κόστος των αντίστοιχων δίσκων λείανσης. Η αλοιφή είναι διαφανής κατά τη χρήση, επιτρέποντας στον χειριστή να παρατηρεί τα σηµάδια τριβής να εξαφανίζονται µόνιµα. Χρησιµοποιώντας αυτή την αλοιφή µε το κίτρινο σφουγγάρι G Mop Flexible Yellow Compounding Foam αφαιρεί όλα τα ολογράµµατα και τα σηµάδια στροβιλισµών. Εάν απαιτηθεί, για µερικά σκούρα χρώµατα ή εάν επιθυµεί ο χρήστης, µπορεί να χρησιµοποιήσει τη δεύτερη αλοιφή του συστήµατος G360 Super Fast Finish µε το µαλακό µαύρο σφουγγάρι G Mop Flexible Black Finishing Foam. Αυτό αφαιρεί τυχόν πολύ λεπτά σηµάδια στροβίλων και βελτιώνει το επίπεδο γυαλάδας.\nΑλοιφή G3 Ρremium Abrasive Compound\nΑπό την Automechanika δεν θα µπορούσε να λείπει η αλοιφή G3 Ρremium Abrasive Compound, ένα πρωτοποριακό προϊόν το οποίο χρησιµοποιείται στο 1ο και 2ο στάδιο φινιρίσµατος. Η χρήση του, µε το πολύ κοπτικό λευκό σφουγγάρι G Mop High Cut Foam, το καθιστά µοναδικό στην λείανση της επιφάνειας, αφαιρώντας γραµµές τριβής Ρ 1500 και ο συνδυασµός του µε το µαύρο G Mop Finishing Foam δίνει στην επιφάνεια µια µόνιµη αξεπέραστη γυαλάδα. Πρόκειται για να προϊόν µε ισχυρή κοπτική δύναµη, πολύ καλή ολίσθηση στην επιφάνεια, µόνιµα αποτελέσµατα, που καταργεί το λειαντικό Ρ 1500, χωρίς απόβλητα και πιτσιλίσµατα. Έτσι πετυχαίνει ένα τέλειο αποτέλεσµα, σε όλα τα σύγχρονα συστήµατα βαφής, συµπεριλαµβανοµένων των πρόσφατων πολύ σκληρών επιστρώσεων.\nΑλοιφαδόρος G Plus Electric Rotary Polishing Machine\nΟ αλοιφαδόρος G Plus Electric Rotary Polishing Machine (GPT001) έχει αναπτυχθεί σύµφωνα µε τις προδιαγραφές της Farécla µε περιστροφικό κινητήρα υψηλής ροπής και βάση στήριξης σφουγγαριών 6’’ και 8’’. Πρόκειται για ένα εργαλείο ελαφρύ, καλά ισορροπηµένο το οποίο δεν ζεσταίνεται κατά τη λειτουργία του σε µεγάλες εργασίες στίλβωσης.\nAutopromotec: Δεν είναι εποχή αλλαγής αλλά αλλαγή ...


Αληθινα Γεγονοτα: Σιδέρωμα χωρίς… χέρια!\nΣιδέρωμα χωρίς… χέρια!\nΜια εύχρηστη συσκευή που υπόσχεται να λύσει κυριολεκτικά τα χέρια όσων μισούν το σιδέρωμα, ανέπτυξε μια γερμανική εταιρεία.\nΟ λόγος για το Τubie (σωλήνας), το οποίο βασίζεται σε μια μονάδα παραγωγής ζεστού αέρα και μια φουσκωτή φιγούρα η οποία «γεμίζει» τα φρεσκοπλυμμένα ρούχα. Το μόνο που έχει να κάνει ο χρήστης, σύμφωνα με την εταιρεία, είναι να… ντύσει τη φιγούρα με το ρούχο που επιθυμεί, στερεώνοντας κάποια σημεία του με τα ειδικά μανταλάκια, και να πατήσει το κουμπί του ζεστού αέρα. Η φιγούρα φουσκώνει, με αποτέλεσμα τα ρούχα να την αγκαλιάζουν σφιχτά και να τεντώνονται με τη βοήθεια του θερμού αέρα.\n«Την ώρα που το Tubie δουλεύει, ο κάτοχός του μπορεί απλά να ξεκουράζεται» αναφέρουν οι υπεύθυνοι της κατασκευάστριας εταιρείας στην ιστοσελίδα της. «Πρόκειται για την καλύτερη δυνατή λύση, καθώς το συγκεκριμένο σύστημα είναι γρήγορο και εύχρηστο. Έτσι, μπορούν όλοι να γλιτώσουν από τον βραχνά της κουραστικής ορθοστασίας και παράλληλα να κερδίσουν πολύτιμο χρόνο. Ανάμεσα στα πλεονεκτήματα του Tubie, είναι το γεγονός ότι ο χρήστης μπορεί να στεγνώσει και ταυτόχρονα να σιδερώσει τα ρούχα» συμπληρώνουν. Επειδή όμως ακούγεται πολύ καλό για να είναι αληθινό, δυστυχώς για την ώρα το Tubie στοιχίζει περί τα 1.000 ευρώ.http://perierga.gr\nΑναρτήθηκε από Μαιρη Νερουλια στις 10:07 π.μ.


Πρώτη καταχώρηση: Κυριακή, 9 Αυγούστου 2020, 02:20\nΗ κίνηση του αυτοκινήτου με ηλεκτρισμό, χωρίς αμφιβολία σημαίνει πρόοδο αλλά και προστασίας του ταλαιπωρημένου περιβάλλοντος. Σωστή η καμπάνια που γίνεται από τους κρατικούς φορείς ώστε οι αγοραστές να στρέψουν την προσοχή τους στα ηλεκτρικά αυτοκίνητα, αλλά και εξαιρετικά δαπανηρή (και επίμονη!) η διαφημιστική προσπάθεια των βιομηχανιών που παράγουν το νέο προϊόν. Τα πάντα γίνονται για να πείσουν την εκλεκτή πελατεία, που όμως σε υψηλό ποσοστό –όσο η μικρή και μεσαία (όπως την έχουν καταντήσει οι κυβερνησεις στην Ελλάδα) τάξεις- δεν μπορούν να διαθέσουν την…περιουσία που απαιτεί η νέα εποχή. Μιλάμε για τριάντα έως πενήντα χιλιάρικα για ένα μοντέλο χωρίς ιδιαίτερες απαιτήσεις (και άγνωστη αξία μεταπώλησης…). Δηλαδή ποσά που έτσι και τα έχεις και αποφασίσεις να ανοίξεις παρτίδες με δόσεις και τόκους, μπορεί και να πληρώνεις για δεκαετία και βάλε. Συνεπώς, το ηλεκτρικό αυτοκίνητο απευθύνεται σε όποιον διαθέτει κομπόδεμα ή γερή προίκα από την καλή του!\nΤο εξαιρετικά υπερβολικό –για την ακρίβεια απαγορευτικό για μια χώρα σε οικονομική κρίση- κόστος το έχει αντιληφθεί για τα καλά η κυβέρνηση και ιδού που με αποφασιστικότητα και άμεσα ανακλαστικά έσπευσε να νομοθετήσει επιδότηση μέσω του Υπουργείου Περιβάλλοντος, με την οποία μειώνει τους δασμούς. Οι οποίοι και μειωμένοι, κρίνονται υπερβολικοί. Με άλλα λόγια, το κράτος μυρίστηκε έσοδα και σπεύδει να τα υποδεχτεί με μικρή έκπτωση, με την μορφή επιστροφής! Εννοείται πως πρέπει να αφήσουμε κατά μέρος τα περί κινήτρων ή αυστηρών οδηγιών της ΕΕ. Ειδικά η τελευταία περίπτωση θυμίζει έντονα τα διάφορα κόλπα της ΕΠΟ, τα οποία στηρίζονται πίσω από την γελοία υποστήριξη της ΟΥΕΦΑ (αυτοδιοίκητο κλπ.)\nΡίχνοντας μια ματιά στον…τιμοκατάλογο για τα ηλεκτρικά VAN, όπως διαμορφώνεται με τους φόρους και τα κίνητρα (ρεπορτάζ στην χθεσινή Εφ.Συν.), στάθηκα στο «ελαφρύ» μοντέλο της Volkswagen e-Crafter και ανατρίχιασα: Λιανική τιμή 47.177 προ φόρων. Με φόρους 58.500. Επιστροφή 5.500, τελική τιμή 53.000.\nΥΓ: Αντιλαμβάνεστε, συνεπώς, γιατί μας βομβαρδίζουν καθημερινά τα ΜΜΕ με την ηλεκτροκίνηση, αφού: «είναι πολλά τα λεφτά Κούρκουλε»!\nΤελευταία ενημέρωση: Κυριακή, 9 Αυγούστου 2020, 02:20\nΕΠΟ: το αλαλούμ συνεχίζεται…


«Τα μάτια» στο Θέατρο Ν. Κόσμου: Σαν αλμοδοβαρικό σινεμά, στο θέατρο. Κριτική του Βαγγέλη Λιακόγκονα στο aixmi.gr – Solo Teatro\nΜια θεατρική πρόταση απ’ αυτές που δεν κατατάσσονται εύκολα στην κατηγορία δράματος ή κωμωδίας επέλεξε το Θέατρο του Νέου Κόσμου δια χειρός Παντελή Δεντάκη για την κεντρική του σκηνή.\nΈνα ισπανικό έργο του θεατρικού συγγραφέα και σκηνοθέτη Πάμπλο Μεσίες που για πρώτη φορά μεταφράζεται στα ελληνικά και παρουσιάζεται στη χώρα μας. Οι ήρωές του, είναι αρκετά έως πολύ διαταραγμένοι, ωστόσο πολύ «κοντά» στον Έλληνα θεατή, αφού φέρουν ένα ταμπεραμέντο, μια ιδιοσυγκρασία γνώριμη…\nΠιθανότατα επηρεασμένος από το κινηματογραφικό σύμπαν του Αλμοδόβαρ, με την μητροκεντρική οικογένεια ως άξονα, ο Αργεντίνος συγγραφέας έχει γράψει ένα σπουδαίο κείμενο φορτωμενό με γνωμικά και αποφθέγματα ζωής που μαγεύουν και τροφοδοτούν με σκέψη. Έρωτας, Υγεία, Θάνατος, Ζωή (όχι με αυτή τη σειρά), θίγονται όλα τους, αφοπλιστικά, ατόφια. Χωρίς ιδιαίτερη φλυαρία.\nΗ οικογένεια που γνωρίζουμε ζει κάπου στην ισπανική επαρχία. Η Ναταλία (Ελένη Ουζουνίδου) κουβαλά μια αποτυχημένη ερωτική σχέση, όμως καλείται να βιώσει και την ερωτική πραγματικότητα της κόρης της, Νέλα (Μαρία Μοσχούρη), με τον νεαρό εκ γενετής τυφλό Πάμπλο (Αλέξανδρος Χρυσανθόπουλος). Τι θα συμβεί όταν το παζλ θα συμπληρώσει και η άφιξη μιας οφθαλμιάτρου, ονόματι Σεζάρια (Άννα Καλαϊτζίδου), που ισχυρίζεται πως μπορεί να κάνει τον νεαρό να δει;\nΤο σκηνικό (χώμα επί σκηνής και απουσία επίπλων) και οι φωτισμοί της παράστασης δημιουργούν μια άκρως κινηματογραφική εικόνα, με τις εναλλαγές των σκηνών να καταφέρνουν, χρονικά, αυτό σχεδόν που καταφέρνει το μοντάζ στο σινεμά.\nΗ παρουσία του αγάλματος της Παναγίας στην άκρη της σκηνής, από κοινού με τις καθ’ όλα άρτιες ερμηνείες των ηθοποιών με προεξέχουσα την εξαιρετική Ελένη Ουζουνίδου, υπογραμμίζουν την καθαρότητα του κειμένου και την αυθεντικότητα των ηρώων, αντίστοιχα.\nΚι αν, τελικά (κατά το κλισέ) το θέατρο πρέπει να δίνει τροφή για σκέψη ώστε ο θεατής να φεύγει δημιουργικά ανήσυχος από μια παράσταση, και όχι απλώς ψυχαγωγημένος, αυτή είναι μια από τις παραστάσεις που το υπηρετούν. Στο ακέραιο.\nprevious post: Κριτική για το “Μυγοφαές” του Ζουάν Γιάγκο από τους AbOvo στο θεάτρο του Νέου Κόσμου (Λίλα Παπαπάσχου στο Θεαθήναι)\nnext post: Τα μάτια: Ένα καταπληκτικό κείμενο για τους βλέποντες και τους μη βλέποντες. Από τη θεατρολόγο Μαρία Μαρή στη theatromania.gr


Ένας μικρός (χρωματιστός) παράδεισος στην Σχολή Καλών Τεχνών - AllYou.gr\nΈνας μικρός (χρωματιστός) παράδεισος στην Σχολή Καλών Τεχνών\nΗ Swarovski για άλλη μια φορά, διοργάνωσε ένα εντυπωσιακό event για την παρουσίαση της συλλογής “Rainbow Paradise” SS’ 2018!\nΗ Ανώτατη Σχολή Καλών Τεχνών μετατράπηκε σε ένα… μίνι παράδεισο πριν λίγες ημέρες, με αφορμή έναν πολύ καλό σκοπό: για τη νέα συλλογή του brand Swarovski Rainbow Paradise SS’ 2018!\nΜε την ίδια λάμψη που αντιμετωπίζει τα σχέδια των κοσμημάτων της, έτσι και η εκδήλωση είχε πολλές δόσεις λάμψεις!\nΈνας μαγικός κόσμος δημιουργίας ξετυλίχτηκε λοιπόν, μέσα από την πολύχρωμη βραδιά που διοργάνωσε το γνωστό brand, το βράδυ της 27ης Νοεμβρίου και γέμισε με εκτυφλωτική λάμψη από χρώματα του ουράνιου τόξου και θηλυκές αποχρώσεις της φύσης!\nΣτη φαντασμαγορική εκδήλωση είχαμε την ευκαιρία να απολαύσουμε από κοντά την κρυστάλλινη γοητεία, τα τολμηρά σχέδια και την αψεγάδιαστη δεξιοτεχνία της νέας συλλογής της Swarovski Rainbow Paradise.\nΑνάμεσα στους λαμπερούς καλεσμένους ήταν οι Tάμτα, Μαίρη Συνατσάκη, Πηνελόπη Αναστασοπούλου, Τζένη Θεωνά, Κατερίνα Παπουτσάκη, Ειρήνη Παπαδοπούλου, Ιωάννα Πηλιχού, Ιωάννα Ασημακοπούλου, Λίλα Μπακλέση, Τζωρτζίνα Λιώση, οι σχεδιαστές μόδας Βρεττός Βρεττάκος, Σπύρος Στεφανουδάκης, Στυλιανός, Χριστίνα Κοντοβά, Βάσια Κωσταρά, Όλγα Καραβερβέρη και πολλοί πολλοί άκομα! Τις εντυπώσεις έκλεψε όπως πάντα η κα Anouchka Rafail Swarovski που παρευρέθηκε στην εκδήλωση και μάγεψε με την παρουσία της και το μοναδικό της στυλ.\nΑπολαύσαμε λοιπόν, μια βραδιά γεμάτη “Brilliance for All”. Με εναρκτήριο σύνθημα το “Yes to Love” η Swarovski μετέφερε ένα μήνυμα διαφορετικότητας και ελευθερίας ενόψει της Γιορτής του Αγίου Βαλεντίνου, και τόνισε πως η αγάπη νικά κάθε εμπόδιο.\nΣύμβολο της μεταμόρφωσης, η πεταλούδα με τα εντυπωσιακά χρώματα των φτερών της, έφερε την άνοιξη με έναν ύμνο προς την φύση με το σύνθημα “Yes to Nature”.\nΗ αγάπη βρέθηκε για ακόμα μια φορά στο προσκήνιο, αυτή τη φορά με τη μορφή της ανιδιοτελούς μητρικής αγάπης, λέγοντας σε κάθε μανούλα “Yes to Her”.\nΚρατώντας μια μοντέρνα ισορροπία, και γνωρίζοντας πως τα χρώματα προκαλούν μοναδικά συναισθήματα, η Swarovski λέει για το καλοκαίρι “Yes to Color” για εμφανίσεις που ξεχωρίζουν και έντονα χρώματα που φτιάχνουν τη διάθεση.\nΗ βραδιά συνεχίστηκε με πολύχρωμα κοκτέιλ και γευστικές λιχουδιές και οι μοναδικές μουσικές επιλογές από τον Dj Pitsi, επισφράγισαν την επιτυχία της βραδιάς.\nΤα κοσμήματα της συλλογής για τη νέα σεζόν, χαρακτηρίζονται από την τεχνογνωσία που κατέχει η Swarovski στα χρώματα των κρυστάλλων, αλλά και από τη μοντέρνα γοητεία καθώς και την πολυδιάστατη θηλυκότητα των κοσμημάτων της.\nΗ συλλογή «RAINBOW PARADISE» αποτελεί την αφετηρία για μια πολυποίκιλη συλλογή που υπογραμμίζει την ικανότητα της Swarovski να αναδεικνύει χρωματικές διαβαθμίσεις, ασορτί αποχρώσεις και έντονες μονοχρωμίες κάθε είδους, από τις απαλές, παστέλ αποχρώσεις έως τα ζωηρά και φωτεινά χρώματα.


HELLAS PRESS: ΕΠΙΚΙΝΔΥΝΕΣ ΕΞΕΛΙΞΕΙΣ:Ο Ερντογάν κηρύσσει θρησκευτικό πόλεμο στους χριστιανούς!\nΕΠΙΚΙΝΔΥΝΕΣ ΕΞΕΛΙΞΕΙΣ:Ο Ερντογάν κηρύσσει θρησκευτικό πόλεμο στους χριστιανούς!\nΕπικίνδυνες εξελίξεις έχουμε με την Τουρκία να κηρύσσει θρησκευτικό πόλεμο όχι μόνο απέναντι στην Ολλανδία αλλά και στον υπόλοιπο κόσμο!\nΟ Ρ.Τ.Ερντογάν έχει τρελαθεί τελείως και νομίζει ότι είναι ο «Προφήτης»!\nΥπάρχουν πληροφορίες που αναφέρουν πως οι Σαουδάραβες γνωρίζουν πως έχει κυριολεκτικά τρελαθεί εντελώς…\n«Όποια και αν είναι τα ποσοστά του «όχι» και του «ναι» στο δημοψήφισμα στις 16 Απριλίου τον επόμενο μήνα, η Τουρκία θα έχει προεδρικό σύστημα», υποστηρίζοντας ο ίδιος ότι η πρόβλεψή του πηγάζει από μια προφητεία από τον ίδιο τον Μωάμεθ!\nΟ Γιλμάζ συνέχισε εκπλήσσοντας τους πάντες είπε:«…Όλοι οι καταπιεσμένοι άνθρωποι στη γη χρειάζονται την Τουρκία… Η Τουρκία έχει γίνει «το σπίτι του Αλλάχ», ενώ οι Τούρκοι θα πολεμούν με τους άπιστους «Ababeel».\nΗ εξήγηση αφορά ότι η Τουρκία θα γίνει ο «ναός του Αλλάχ» και ο ηγέτης της, ο οποίος θα είναι ο Ερντογάν, θα πολεμήσει τους εχθρούς τους Χριστιανούς!\nΣυγκεκριμένα, η προφητεία ομιλεί για τα «πουλιά του Ισλάμ που θα υπερασπιστούν τον προφήτη –πολεμιστή κατά των αλλόθρησκων».\n(Ελπίζουμε να ακούει ο Βλαδίμηρος Πούτιν με ποιους «φίλους» έχει μπλέξει και τι λένε στα εκατομμύρια των πολιτών τους οι νεο-οθωμανοί).\nΗ θρησκευτική εμμονή με το Ισλάμ του Ερντογάν είναι γνωστή, τα συχνά «ταξίδια-προσκύνημα» στην Σαουδική Αραβία και ανάγνωση «προφητειών» έχουν μεταβάλλει τον Τούρκο πρόεδρο σε «προφήτη» στα μάτια των φανατικών πιστών του!\nΑυτός ο «προφήτης» θα τεθεί επικεφαλής όλων των μουσουλμάνων ενάντια στους «σταυροφόρους Χριστιανούς της γης»!\nΆκρως επικίνδυνη θρησκευτική προσέγγιση από ένα άνθρωπο που έχει χάσει εντελώς το μέτρο και που προετοιμάζει εκατομμύρια Τούρκους, μαζί με τα κράτη του Κόλπου ότι θα πολεμήσουν τους Χριστιανούς στην περιοχή μας, λίαν συντόμως.


Εξυπνάδες - Ο γιόγκι και ο Έλληνας\nΟ γιόγκι και ο Έλληνας\nΠεθαίνουν ένας Αμερικάνος, ένας Ινδός γιόγκι και ένας Έλληνας. Εκεί που ανέβαιναν προς τους ουρανούς τους πετυχαίνει ο αρχιδιάολος και τους λέει:\n- Θα σας περάσω από μία δοκιμασία και όποιος γλιτώσει είναι ελεύθερος. Πάρτε για προφύλαξη ότι θέλετε και εγώ θα σας χτυπήσω με ένα μαστίγιο! Αλλά όποιος σκούξει από τον πόνο... την έκατσε! Παίρνει λοιπόν ο Aμερικανός ένα πελώριο βράχο και λέει στον διάολο:\n- Xτύπα! Ρίχνει μια εκείνος και ο Aμερικανός σηκώνει τον τόπο από τις φωνές.\nΈρχεται η σειρά του γιόγκι. Aυτός δεν προφυλάσσεται, απλά...κάνει γιόγκα και περιμένει. Tου δίνει μία ο διάολος αλλά εκείνος τσιμουδιά!\n- Αντε σώθηκες, του λέει ο διάολος!\nΠάει και στον Έλληνα και τον ρωτά:\n- Tι θα πάρεις για προφύλαξη;\nΚαι ο μάγκας απαντά:\n- Mα φυσικά... τον γιόγκι!!!\nΠονοκέφαλος και γερατειά 147 / 244 Η γραμματέας\n100% - 1 ψήφος\n- Πόσα χρόνια ζούνε τα ποντίκια; - Εξαρτάται από το πόσο γρήγορες είναι οι γάτες...\nΟ πρόεδρος πρέπει...\nΟ Κλίντον κάνει βόλτα στον χιονισμένο κήπο του Λευκού Οίκου. Ξαφνικά βλέπει στα χιόνια γραμμένο με ο ...\nΟ μικρός Λάκης\nΟ μικρός Λάκης πηγαίνει στο σαλόνι όπου κάθονται οι γονείς του με τους φίλους τους και λέει δυνατά σ ...\n- Πήγα προχτές την κόρη μου σε ματς πυγμαχίας και από την τρομάρα της έχασε τη μιλιά της . - Και τώρ ...\nΑυτό το μήνα10705


"Αν πέσεις θα πέσουμε μαζί"-Συγκλονίζει αστυνομικός της ΔΙ.ΑΣ. που έσωσε 22χρονη - Alldaynews.gr\nΕίναι στην πρώτη γραμμή του καθήκοντος. Παλεύουν με σκληρούς εγκληματίες.\nΣώζουν ανθρώπινες ζωές. Ένας αστυνομικός της ομάδας ΔΙ.ΑΣ. περιγράφει μία από τις δυσκολότερες υπηρεσίες του.\n«Χθές ήταν μια ιδιαίτερη κ δύσκολη υπηρεσία. Είχαμε να αντιμετωπίσουμε άλλη μια απόπειρα αυτοκτονίας. Ένα νεαρό κορίτσι 22 ετών σε ταράτσα 5οροφης πολυκατοικίας. Η κοπέλα λοιπόν αποφασισμένη πέρασε και τα κάγκελα της ταράτσας και έκατσε οκλαδόν σε ένα περβάζι 30 περίπου εκατοστών πλάτος.\nΣοκ στο Euro 2020: Κατέρρευσε ο Έρικσεν την ώρα του αγώνα-Μάχη για να κρατηθεί στη ζωή[video]


Στους καταλόγους του Forbes «30 Under 30» νέοι και νέες με ελληνική και κυπριακή καταγωγή | Writers Gang\nΝΕΑ ΥΟΡΚΗ. Τους ετήσιους καταλόγους «30 Under 30» για την Ευρώπη και τις ΗΠΑ δημοσίευσε το περιοδικό «Forbes», αναγνωρίζοντας τους επόμενους νέους ηγέτες, έως 30 ετών, σε διαφορετικούς τομείς της κοινωνίας.\nΑνάμεσα στους διακριθέντες συμπεριλαμβάνονται νέοι άνθρωποι με ελληνικές και κυπριακές ρίζες, δύο εκ των οποίων έχουν σχέση με την Ομογένεια των ΗΠΑ.\nΕιδικότερα, στον κατάλογο των «30» για την Ευρώπη είναι η 27χρονη ομογενής Χριστίνα Τρεμόντι (Kristina Tremonti) ιδρύτρια του «I Paid A Bribe Greece». Σύμφωνα με το «Forbes», είναι αναλύτρια για την καταπολέμηση της διαφθοράς που αγωνίζεται για μια καλύτερη ελληνική κυβέρνηση. Από όταν δέχτηκε πιέσεις να δώσει φακελάκι σε ένα δημόσιο νοσοκομείο για να θεραπευτεί ο παππούς της από τον καρκίνο του προστάτη, ξεκίνησε να καταπολεμά τη διαφθορά σε πολλά μέτωπα, αναλαμβάνοντας ακόμη και ρόλο συμβούλου του Ελληνα Υπουργού Αμυνας για τέτοια ζητήματα από το 2015 έως το 2016.\nΗ κ. Τρεμόντι έχει μιλήσει σχετικά και στον «Εθνικό Κήρυκα». Γεννήθηκε στο Κολοράντο και είναι μοναχοκόρη. Ο πατέρας της Ιάκωβος Τρεμόντι και η μητέρα της Ροζμαρί (Τριανταφυλλιά) το γένος Χατζηαγγελή είχαν γνωριστεί στο Λονδίνο. Σε ηλικία δύο ετών επέστρεψε στην Αθήνα όπου και μεγάλωσε. Αποφοίτησε με άριστα από το Λύκειο και αμέσως μετά ήρθε στην Αμερική για να σπουδάσει με πλήρη υποτροφία στο Πανεπιστήμιο Yale, από όπου πήρε και το πτυχίο στις Πολιτικές Επιστήμες.\nΣτον αντίστοιχο κατάλογο για τις ΗΠΑ, είναι ο Γιώργος Γεωργαλίδης (George Georgallidis), ο οποίος έχει ως τόπο κατοικίας την Καλιφόρνια. Διακρίνεται στην κατηγορία Παιχνίδια και ειδικότερα στα ιδιαίτερα διαδεδομένα τα τελευταία χρόνια «esports». Είναι ιδρυτής της εταιρείας Counter Logic Gaming, την οποία εξαγόρασε η Madison Square Garden Company το καλοκαίρι του 2017 για ένα άγνωστο ποσό.\n«Ηταν μία τρομακτική, ενθουσιώδης, διασκεδαστική πορεία», δήλωσε ο ίδιος, που δημιούργησε την Counter Logic Gaming το 2010 όταν τα «esports» ήταν ακόμη κάτι νέο. Την ανέπτυξε ως ο παίκτης «HotshotGG» και ως πρόεδρος. Πέρασε και δύσκολες στιγμές, αλλά η Counter Logic έχει πια επταψήφια ετήσια έσοδα και έχει μία ομάδα 33 παικτών με προπονητές, ψυχοθεραπευτές και σεφ.\nΣτον κατάλογο για την Ευρώπη είναι και ο 24χρονος Σταύρος Τσομπανίδης (Stavros Tsompanidis), εκ των ιδρυτών της νεοφυούς επιχείρησης PHEE, ως ένας από τους πλέον φερέλπιδες νέους στην κατηγορία Βιομηχανία.\nΗ πορεία της PHEE, με έδρα την Πάτρα, όπως αναφέρεται σε σχετική ανακοίνωση με αφορμή την διάκριση, ξεκίνησε το 2015, όταν οι Σταύρος Τσομπανίδης και Δρ. Νικόλαος Αθανασόπουλος ακολούθησαν το όραμά τους για την αξιοποίηση των φυκιών που εναποτίθενται ετησίως στις παράκτιες περιοχές της Ελλάδας.\nΑκόμη, στην κατηγορία Νομική και Πολιτική, για την Ευρώπη, συμπεριλαμβάνεται η 29χρονη Κατερίνα Γαβριηλίδου (Katerina Gavrielidou), ιδρύτρια και πρόεδρος της European Cyprus Society, που εργάζεται να ενσωματώσει την Κύπρο στις ευρωπαϊκές υποθέσεις και προωθεί την εκπαίδευση και την ενίσχυση των νέων. Τιμήθηκε με το Young Leader Award της Βασίλισσας Ελισάβετ το 2016.\nΟ Αναστάσιος Πέτρου (Anastasios Petrou) -μαζί με τον Nicholas Cohrs- είναι στον κατάλογο για την κατηγορία Υγεία και Επιστήμη. Ανέπτυξαν μία μέθοδο για τη χρήση εκτύπωσης 3D και τεχνολογίες ιατρικών απεικονίσεων για να δημιουργήσουν και να αξιολογήσουν μία «μαλακή» τεχνητή καρδιά, που μιμείται την ανθρώπινη καρδιά στη μορφή της και τη λειτουργία της. Οραματίζονται τέτοιες τεχνητές καρδιές που θα μπορούν να εξατομικευτούν στο σωστό μέγεθος για κάθε ασθενή.


Εγχειρίδια για Discmans\nHome > Ήχος, τηλεόραση & φωτογραφία > Discmans\nΠαρακάτω μπορείτε να βρείτε όλες τις μάρκες Discmans για τις οποίες διαθέτουμε οδηγίες κατασκευής. Κάντε κλικ στην επωνυμία σας για μια λίστα με όλα τα μοντέλα. Δείτε επίσης τις συχνές ερωτήσεις στο κάτω μέρος της σελίδας για χρήσιμες συμβουλές σχετικά με το προϊόν σας. Η επωνυμία σας δεν περιλαμβάνεται στη λίστα; Παρακαλώ επικοινωνήστε μαζί μας.